open-index/open-wikipedia-markdown huggingface dataset:
ഹർഭജൻ സിങ് (കവി)

പഞ്ചാബി കവിയും വിമർശകനുമാണ് **ഹർഭജൻ സിങ്** (18 August 1920 – 21 October 2002).
## ബാല്യവും വിദ്യാഭ്യാസവും
അസമിൽ 1920ൽ ഗംഗ ദേയിയുടെയും ഗംഗ സിങ്ങിന്റെയും മകനായി ജനിച്ചു. അച്ഛന് ക്ഷയരേഗം ഉണ്ടായിരുന്നു. കുറച്ചു കാലത്തിനു ശേഷം ലാഹോറിലേക്ക് ഹർഭജൻ സിങ്ങിന്രെ കുടുംബം പോയി. ഹർജൻ സിങ്ങിന് 1 വയസുള്ളപ്പോൾ അച്ഛൻ മരിച്ചു. ഡി.എ.വി സ്ക്കൂളിൽ പഠിച്ചു. ഡൽഹി സർവകലാശാലയിൽ നിന്നും 2ബിരുദം ങ്ങൾ നേടിയിട്ടുണ്ട്. 17 കവിതാ സമാഹാരങ്ങളും 19 സാഹിത്യപരമായ ചരിത്രങ്ങളും രചിച്ചിട്ടുണ്ട്. രവീന്ദ്രനാഥ് ടാഗോറിന്റെയും അരിസ്റ്റോട്ടിലിന്റെയും പുസ്തകങ്ങൾ വിവർത്തനം ചെയ്തിട്ടുണ്ട്. അദ്ദേഹത്തിന്റെ മകൻ മദൻ ഗോപാൽ പ്രശസ്ത ഗായകനാണ്. ഇംഗ്ലീഷ് അദ്ധ്യാപകനായിരുന്നു. 1984ൽ വിരമിക്കും വരെ ഡൽഹി സർവകലാശാലയിലെ അധ്യാപകനായിരുന്നു.
## കൃതികൾ
### ഹിന്ദി
*ഷെയ്ഖ് ഫരീദ്
*ബുല്ലേഷാ
### ഇംഗ്ലീഷ്
*എ ലൈറ്റ് വിത്ത് ഇൻ: സെലക്ടട് പോയംസ് ഓഫ് ഹർഭജൻ സിങ്
*ദി സ്പിരിറ്റ് ഓഫ് ഖൽസ
### മറ്റുള്ളവ
*രജിസ്ഥാൻ വിച്ച് ലകർഹാര
## ഹർഭജൻ സിങ്ങിന്റെ വിവർത്തനം ചെയ്യപ്പെട്ട കൃതികൾ
*നി ഛിയാൻ നി തവരോ 
*പഞ്ചാബ്നി ലോകകഥ
## പുരസ്കാരങ്ങൾ
*കേന്ദ്ര സാഹിത്യ അക്കാദമി പുരസ്കാരം (1970)
*മധ്യപ്രദേശ് സർക്കാരിന്റെ കബീർ സമ്മാൻ (1987)
*സരസ്വതി സമ്മാൻ (1994)
*കേന്ദ്ര സാഹിത്യ അക്കാദമി ഫെല്ലോഷിപ്പ് (1994)
## അവലംബം

## അധിക വായനയ്ക്ക്
* Harbhajan Singh, Punjabi Poet *Who's who of Indian Writers*, 1999: End-century Edition, by Kartik Chandra Dutt, Ramakanta Rath, Sahitya Akademi. ISBN 81-260-0873-3. Page 448.
## പുറം കണ്ണികൾ

*
* 
* Books by ''Harbhajan Singh'' 

വർഗ്ഗം:1920-ൽ ജനിച്ചവർ
വർഗ്ഗം:ഓഗസ്റ്റ് 18-ന് ജനിച്ചവർ
വർഗ്ഗം:2002-ൽ മരിച്ചവർ
വർഗ്ഗം:ഒക്ടോബർ 21-ന് മരിച്ചവർ
വർഗ്ഗം:പഞ്ചാബി കവികൾ
വർഗ്ഗം:കേന്ദ്ര സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:സരസ്വതി സമ്മാൻ പുരസ്കാരം നേടിയവർ
വർഗ്ഗം:കേന്ദ്ര സാഹിത്യ അക്കാദമി ഫെല്ലോഷിപ് ലഭിച്ചവർ
വർഗ്ഗം:ഡെൽഹി സർവ്വകലാശാലയിലെ പൂർവ്വ വിദ്യാർത്ഥികൾ
വർഗ്ഗം:ഡെൽഹി സർവ്വകലാശാലാ അദ്ധ്യാപകർ
സുരേന്ദ്രനാഥ ബാനർജി

ബ്രിട്ടീഷ് ഇന്ത്യയിലെ ആദ്യകാല രാഷ്ട്രീയ നേതാക്കളിലൊരാൾ ആയിരുന്നു **സുരേന്ദ്രനാഥ് ബാനർജി** (10 നവംബർ 1848 – 6 ഓഗസ്റ്റ് 1925). ഇന്ത്യൻ നാഷണൽ അസ്സോസ്സിയേഷൻ എന്ന രാഷ്ട്രീയ സംഘടന കെട്ടിപ്പടുത്തത് സുരേന്ദ്രനാഥ ബാനർജി ആയിരുന്നു. ഇന്ത്യൻ നാഷണൽ കോൺഗ്രസ്സിന്റെ പതിനൊന്നാമത് ദേശീയ പ്രസിഡന്റായിരുന്നു സുരേന്ദ്രനാഥ ബാനർജി. സുരേന്ദ്രനാഥ ബാനർജിയെ അദ്ദേഹത്തോടുള്ള ബഹുമാനസൂചകമായി രാഷ്ട്രഗുരു എന്നും വിശേഷിപ്പിക്കാറുണ്ട്.

## ആദ്യകാല ജീവിതം
ബ്രിട്ടീഷ് ഇന്ത്യയിലെ ബംഗാൾ പ്രവിശ്യയിലുള്ള കൽക്കട്ടയിലെ ഒരു ബ്രാഹ്മണ കുടുംബത്തിലാണ് ബാനർജി ജനിച്ചത്. പിതാവ് ദുർഗാ ചരൺ ബാനർജി ഒരു ഭിഷഗ്വരനായിരുന്നു. പുരോഗമനാശയക്കാരനായിരുന്ന പിതാവിന്റെ പാത പിന്തുടരാനായിരുന്നു സുരേന്ദ്രനാഥ് ആഗ്രഹിച്ചത്. തന്റെ ഗ്രാമത്തിലെ തന്നെ ഒരു പാഠശാലയിലായിരുന്നു പ്രാഥമിക വിദ്യാഭ്യാസം. 1868 ൽ കൽക്കട്ട സർവ്വകലാശാലക്കു കീഴിലുള്ള ഡോവ്ടൺ കോളേജിൽ നിന്നും അദ്ദേഹം ബിരുദം പൂർത്തിയാക്കി. ഇന്ത്യൻ സിവിൽ സർവീസ് കരസ്ഥമാക്കുന്നതിനു വേണ്ടി 1868 ൽ ബാനർജി ഇംഗ്ലണ്ടിലേക്കു യാത്ര തിരിച്ചു.  പഠനം പൂർത്തിയാക്കിയെങ്കിലും, പ്രായം കൂടുതലാണെന്നു പറഞ്ഞ് അദ്ദേഹത്തിനെ പരീക്ഷ എഴുതിക്കാൻ സിവിൽ സർവ്വീസ് കമ്മീഷണർ തയ്യാറായില്ല. ലണ്ടനിലെ രാജ്ഞിയുടെ  കോടതിയിൽ അദ്ദേഹം പരാതി നൽകുകയും, പരാതിയുടെ അടിസ്ഥാനത്തിൽ ബാനർജിയെ പരീക്ഷയെഴുതിക്കുകയും അദ്ദേഹം സിവിൽ സർവ്വീസ് പരീക്ഷ ജയിക്കുകയും ചെയ്തു.

## ഔദ്യോഗിക ജീവിതം
1871 സിവിൽ സർവ്വീസ് പരീക്ഷ ജയിച്ച ബാനർജി, സിൽഹട്ട് എന്ന സ്ഥലത്ത് അസിസ്റ്റന്റ് മജിസ്ട്രേട്ടായി നിയോഗിക്കപ്പെട്ടു. എന്നാൽ  രണ്ടു വർഷങ്ങൾക്കു ശേഷം അദ്ദേഹത്തെ സിവിൽ സർവ്വീസിൽ നിന്നും നീക്കം ചെയ്തു. ഇതിനെക്കുറിച്ചുള്ള തന്റെ പരാതി ബാനർജി ലണ്ടനിൽ നേരിട്ടു പോയി സമർപ്പിച്ചുവെങ്കിലും, ഇത്തവണ അദ്ദേഹത്തിനു കേസ് ജയിക്കാനായില്ല. 1876 ൽ ബാനർജി തിരികെ ഇന്ത്യയിലേക്കു വരുകയും, മെട്രോപോളിറ്റൻ ഇൻസ്റ്റിറ്റ്യൂഷനിൽ  പ്രൊഫസറായി തന്റെ അദ്ധ്യാപന ജീവിതം ആരംഭിക്കുകയും ചെയ്തു. 1881 ൽ ബാനർജി ഫ്രീ ചർച്ച് കോളേജിൽ ഇംഗ്ലീഷ് സാഹിത്യവിഭാഗത്തിൽ പ്രൊഫസറായി ജോലിയിൽ പ്രവേശിച്ചു. 1875 മുതൽ 1912 വരെ നീണ്ട 37 വർഷത്തോളം അദ്ദേഹം അദ്ധ്യാപനരംഗത്ത് സ്വയം സമർപ്പിച്ചിരിക്കുകയായിരുന്നു.

## രാഷ്ട്രീയ ജീവിതം
1875 ൽ തന്നെ ബാനർജി രാഷ്ട്രീയപ്രവർത്തനങ്ങളിൽ ഭാഗഭാക്കായിരുന്നു. 1876 ജൂലൈ 26ന് അദ്ദേഹം ഇന്ത്യൻ അസ്സോസ്സിയേഷൻ എന്ന സംഘടനക്ക് രൂപം നൽകി. പതിനെട്ടാം നൂറ്റാണ്ടിന്റെ രാഷ്ട്രീയത്തിൽ ഇന്ത്യൻ അസ്സോസ്സിയേഷന് ഒരു സുപ്രധാന സ്ഥാനമുണ്ടായിരുന്നു. അദ്ദേഹം കൽക്കട്ടാ മുനിസിപ്പാലിറ്റിയിലേക്ക് ഒരു തവണ തിരഞ്ഞെടുക്കപ്പെട്ടു. കൂടാതെ ബംഗാൾ ലെജിസ്ലേറ്റീവ് കൗൺസിലിലേക്ക് നാലു തവണയും തിരഞ്ഞെടുക്കപ്പെട്ടു.

ഇന്ത്യൻ നാഷണൽ കോൺഗ്രസ്സിന്റെ സ്ഥാപകാംഗങ്ങളിൽ ഒരാൾ കൂടിയായിരുന്നു ബാനർജി. രണ്ടു തവണ ബാനർജി ഇന്ത്യൻ നാഷണൽ കോൺഗ്രസ്സിന്റെ പ്രസിഡന്റായി തിരഞ്ഞെടുക്കപ്പെട്ടു. 1895 ലെ പൂനെ സമ്മേളനത്തിലും, 1902 ലെ അഹമ്മദാബാദ് സമ്മേളനത്തിലുമാണ് അദ്ദേഹം പ്രസിഡന്റായി തിരഞ്ഞെടുക്കപ്പെട്ടത്.

## അവലംബം
*

വർഗ്ഗം:ഇന്ത്യൻ സ്വാതന്ത്ര്യസമരസേനാനികൾ
വർഗ്ഗം:1848-ൽ ജനിച്ചവർ
വർഗ്ഗം:നവംബർ 10-ന് ജനിച്ചവർ
വർഗ്ഗം:ഓഗസ്റ്റ് 6-ന് മരിച്ചവർ
വർഗ്ഗം:1925-ൽ മരിച്ചവർ
വർഗ്ഗം:ഇന്ത്യയിലെ വിദ്യാഭ്യാസസ്ഥാപനങ്ങളുടെ സ്ഥാപകർ
വർഗ്ഗം:ഇന്ത്യൻ നാഷണൽ കോൺഗ്രസിന്റെ പ്രസിഡന്റുമാർ
കെ. ഉണ്ണിക്കിടാവ്

പ്രമുഖ മലയാള ഭാഷാ പണ്ഡിതനും അധ്യാപകനുമായിരുന്നു **ഡോ.കെ. ഉണ്ണിക്കിടാവ്** (മരണം : 07 സെപ്റ്റംബർ 2014). മലയാളവും മിശ്ര ഭാഷകളും എന്ന കൃതിക്ക് 2003ൽ കേരള സാഹിത്യ അക്കാദമിയുടെ ഐ.സി. ചാക്കോ എൻഡോവ്‌മെന്റ് പുരസ്‌കാരം ലഭിച്ചു. തമിഴ് വ്യാകരണം സംബന്ധിച്ച് നിരവധി പഠനങ്ങൾ നടത്തി.

## ജീവിതരേഖ
കൊയിലാണ്ടി മേലൂർ സ്വദേശിയായ ഉണ്ണിക്കിടാവ്, പാലക്കാട് വിക്‌ടോറിയ കോളേജിലും മദ്രാസ് പ്രസിഡൻസി കോളേജിലും അധ്യാപകനായിരുന്നു. 'ചില ലീലാതിലക പ്രശ്‌നങ്ങൾ' എന്ന വിഷയത്തിൽ മദ്രാസ് സർവകലാശാലയിൽ നിന്ന് ഡോക്ടറേറ്റ് നേടി.
## കൃതികൾ
*മലയാളവും മിശ്ര ഭാഷകളും
*സംഘകാല കൃതികളിലെ തമിഴ് സംസ്‌കാരം
*പുനരവലോകനം
* മലയാള പരിണാമവാദ ചർച്ച
* സംഘകൃതികളിലെ തമിഴ് സംസ്കാരം
* ഭാഷാന്വേഷണം
* അക്ഷരകാണ്ഡം
* മലയാളം ദേശവും ഭാഷയും
* സംഘസാഹിത്യപഠനങ്ങൾ

## പുരസ്കാരങ്ങൾ
*കേരള സാഹിത്യ അക്കാദമിയുടെ ഐ.സി. ചാക്കോ എൻഡോവ്‌മെന്റ് പുരസ്‌കാരം (2003) 
*ചെന്നൈയിലെ സാംസ്‌കാരിക സംഘടനയായ ദക്ഷിണയുടെ പ്രഥമ ഭാഷാചാര്യ പുരസ്‌കാരം(2008)

## അവലംബം


വർഗ്ഗം:മലയാള പണ്ഡിതർ
വർഗ്ഗം:കേരള സാഹിത്യ അക്കാദമി എൻഡോവ്മെന്റ് പുരസ്കാരം ലഭിച്ചവർ
വർഗ്ഗം:2014-ൽ മരിച്ചവർ
വർഗ്ഗം:സെപ്റ്റംബർ 7-ന് മരിച്ചവർ
വെൻഡെൽ ഹാംറ്റൺ ഫോർഡ്

യു.എസ്.എ. യിലെ കെന്റക്കി യിൽ നിന്നുമുള്ള വിരമിച്ച രാഷ്ട്രീയപ്രവർത്തകനാണു **വെൻഡെൽ ഹാംറ്റൺ ഫോർഡ്**.
യു.എസ് സെനറ്റിൽ ഇരുപത്തിനാലു വർഷം സേവനം അനുഷ്ഠിച്ച ഇദ്ദേഹം കെന്റക്കിയിലെ അൻപത്തി മൂന്നാമത്തെ ഗവർണർ ആയിരുന്നു.കെന്റക്കിയിൽ ആദ്യമായി ലെഫ്റ്റനന്റ് ഗവർണർ, ഗവർണർ, സെനറ്റർ തുടങ്ങിയ പദവികൾ തുടരെ വഹിക്കുന്ന ആദ്യത്തെ ആളായിരുന്നു വെൻഡെൽ .   
വിരമിക്കുന്ന സമയത്ത് ഏറ്റവും കൂടുതൽ കാലം കെന്റക്കിയുടെ സെനറ്റർ ആയി സേവനം അനുഷ്ഠിച്ച ബഹുമതിയും ഇദ്ദേഹം കരസ്ഥമാക്കി.

## അവലംബം

വർഗ്ഗം:1924-ൽ ജനിച്ചവർ
വർഗ്ഗം:സെപ്റ്റംബർ 8-ന് ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:അമേരിക്കൻ സെനറ്റർ
കെൽസിലെ പുസ്തകം

ലാറ്റിൻ ഭാഷയിൽ എഴുതപ്പെട്ട ക്രിസ്തീയ സുവിശേഷങ്ങളുടെ കൈയെഴുത്ത് പ്രതികളാണ് **കെൽസിലെ പുസ്തകം**.
ഇതിൽ പുതിയ നിയമത്തിലെ നാല് സുവിശേഷങ്ങൾ ഉൾപ്പെടുന്നു . **കൊളംബയിലെ പുസ്തകം** എന്നും ഇത് അറിയപ്പെടുന്നു. മനോഹരമായ ചിത്രവേലകലാണ് ഈ പുസ്തകത്തിന്റെ പ്രധാന സവിശേഷത. CE 800 ലാണ് ഈ കൈയെഴുത്ത് പ്രതി ഉണ്ടാക്കിയത് എന്ന് വിശ്വസിക്കപ്പെടുന്നു. ബൈബിളിന്റെ പഴയ പതിപ്പായ വീറ്റസ് ലാറ്റിന യുടെ  ചില ഭാഗങ്ങളും ഈ പുസ്തകത്തിൽ കാണാം. പാശ്ചാത്യ കലിഗ്രഫിയുടെ ഉത്തമ ഉദാഹരണമാണീ പുസ്തകം. അയർലന്റ് ലെ ഏറ്റവും അമൂല്യമായ ചരിത്രരേഖയായി ഇതിനെ കണക്കാക്കുന്നു. 

## അവലംബം

വർഗ്ഗം:പുതിയ നിയമം
വർഗ്ഗം:ബൈബിൾ സുവിശേഷങ്ങൾ
വർഗ്ഗം:അയർലന്റിന്റെ ചരിത്രം
ബക്കിങ്ങാം കൊട്ടാരം

ബ്രിട്ടീഷ്  രാജകുടുംബത്തിന്റെ ഔദ്യോഗിക വസതിയാണ്‌ **ബക്കിങ്ങാം കൊട്ടാരം**(Buckingham Palace). ബ്രിട്ടണിലെ പ്രമുഖ രാജകീയ പരിപാടികൾ എല്ലാം നടക്കുന്നത് ഇവിടെയാണ് . 

ആദ്യകാലത്ത് ബക്കിങ്ങാം ഹൗസ് എന്നറിയപ്പെട്ടിരുന്ന ഈ കെട്ടിടം 1703 ൽ ബക്കിങ്ങാം ഡ്യൂക്കിന് വേണ്ടി നിർമ്മിച്ച റ്റൗൺ ഹൌസ് ആയിരുന്നു. 1763 ൽ ഈ സ്ഥലം ജോർജ്ജ് മൂന്നാമൻ രാജാവ് ഏറ്റെടുക്കുകയും ക്വീൻ ഷേർളിക്ക് വേണ്ടി ഇത് നവീകരിച്ച് **ക്വീൻ ഹൗസ്**ആക്കി മാറ്റുകയും ചെയ്തു. പത്തൊൻപത്താം നൂറ്റാണ്ടിൽ ഈ കെട്ടിടം വലിയ രീതിയിൽ നവീകരിച്ചു. ജോൺ നാഷ്‌ , എഡ്വാർഡ് ബ്ലോർ എന്നീ വാസ്തു വിദഗ്ദ്ധർ ചേർന്നു നടുമുറ്റം അടക്കം ഇന്ന് കാണുന്ന പൂമുഖങ്ങളും നിർമ്മിച്ചു . 1837 ൽ വിക്ടോറിയാ രാജ്ഞി തന്റെ സ്ഥാനാരോഹണത്തെ തുടർന്ന് ഇവിടെ താമസിക്കാൻ തുടങ്ങിയത് മുതൽ ഈ കെട്ടിടം ബ്രിട്ടീഷ്  രാജകുടുംബത്തിന്റെ ഔദ്യോഗിക വസതിയായി അറിയപ്പെടുന്നു.

## അവലംബം

വർഗ്ഗം:കൊട്ടാരങ്ങൾ
ഇൻവിസിബിൾ റെയിൽ

ഇന്തോനേഷ്യയിലെ ഉത്തര മലുകു ദ്വീപിൽമാത്രം കണ്ടുവരുന്ന പറക്കാൻ കഴിവില്ലാത്ത പക്ഷിയാണ് **ഇൻവിസിബിൾ റെയിൽ** (Habroptila wallacii). ഇത് **ഡ്രമ്മേർസ് റെയിൽ** ,**വാലസ് റെയിൽ** എന്നീ പേരുകളിലും അറിയപ്പെടുന്നു. കറുപ്പും ചാരവും കലർന്ന തൊങ്ങലുകളാണ് ഇവയ്ക്ക്. ഇവയുടെ കൊക്കുകളും കാലും തിളങ്ങുന്ന ചുവപ്പ് നിറത്തിലാണ്. ചെണ്ടവാദ്യം പോലുള്ള ശബ്ദം ഉണ്ടാക്കുന്നതിനാലാണു ഇവയ്ക്ക് ഡ്രമ്മേർസ് റെയിൽ എന്ന പേര് വന്നത്. അപൂർവ്വം ആയി കണ്ടുവരുന്ന ഇവയെ കുറിച്ച് കൂടുതൽ പഠനങ്ങൾ നടന്നിട്ടില്ല.

മുള, ചെറിയ പ്രാണികൾ തുടങ്ങിയവ ഭക്ഷിക്കുന്ന ഈ പക്ഷികൾ ദഹനം ശരിയായി നടക്കാൻ വേണ്ടി ചെറിയ കല്ലുകളും അകത്താക്കുന്നു. ഇവ ജീവിതകാലം മുഴുവൻ ഒരു ഇണയുടെ കൂടെമാത്രം വസിക്കുന്നു. ഇവയുടെ കണക്കാക്കപ്പെട്ടിട്ടുള്ള  ജനസംഖ്യ 3,500–15,000 ആയാതിനാൽ ഇവ ഐ.യു.സി.എൻ കണക്കെടുപ്പ് പ്രകാരം ഭേദ്യമായ അവസ്ഥയിലാണ് .

## വർഗ്ഗീകരണം
റെയിലുകളുടെ കുടുംബത്തിൽ ഏതാണ്ട് 150ഓളം പക്ഷികൾ ഉണ്ട്. ചതുപ്പ് നിലങ്ങളിലും ,തണ്ണീർതടങ്ങളിലുമാണ് റെയിലുകളെ കണ്ടുവരുന്നത്. പരിണാമസിദ്ധാന്തം അനുസരിച്ച് ആദ്യകാലത്ത് പറക്കാൻ കഴിവുണ്ടായിരുന്ന ഇവയുടെ പറക്കുവാനുള്ള കഴിവ് ക്രമേണ നഷ്ടമായതായിരിക്കാം എന്ന് ഊഹിക്കുന്നു. 

## അവലംബം

## ബാഹ്യ ലിങ്കുകൾ

* Drumming at xeno-cato
* Six images of adult and chicks  at Oriental Bird Images

വർഗ്ഗം:ഇന്തോനേഷ്യയിലെ പക്ഷികൾ
വർഗ്ഗം:പറക്കാത്ത പക്ഷികൾ
വർഗ്ഗം:റെയിൽ പക്ഷികൾ
വർഗ്ഗം:മലുകു ദ്വീപുകൾ
രാസമാറ്റം

**രാസമാറ്റം** എന്നത് യഥാർത്ഥത്തിൽ നിലവിലുള്ള രാസബന്ധനങ്ങൾ മുറിക്കപ്പെടുകയും പുതിയവ സൃഷ്ടിക്കപ്പെടുകയും ചെയ്യുന്ന പ്രവർത്തനമാണ്. .ഇവിടെ ഒന്നിലധികം മൂലകങ്ങളോ സംയുക്തങ്ങളോ ചേർന്നു പുതിയ മൂലകങ്ങളോ സംയുക്തങ്ങളോ ഉണ്ടാവുകയോ ഒന്ന് തന്നെ വിഘടിച്ച് പലതായി മാറുകയോ ചെയ്യുന്നു. ഇവയെ തിരിച്ച് പഴയ രൂപത്തിൽ ആക്കാൻ കഴിയുന്നതല്ല. . ഉദാഹരണം :- ഇരുമ്പ് തുരുമ്പിക്കുന്നത് , ഇന്ധനങ്ങൾ കത്തുന്നത്. 

താപം പുറപ്പെടുവിക്കുന്ന രാസമാറ്റങ്ങളെ  താപോന്മോചക രാസപ്രവർത്തനം (എക്സോതെർമിക്ക്)  എന്നും താപത്തിന്റെ സാന്നിധ്യത്തിൽ നടക്കുന്ന രാസമാറ്റങ്ങളെ  താപഗ്രാഹിക  രാസപ്രവർത്തനം (എൻഡോതെർമിക്ക്) എന്നും വിളിക്കുന്നു.

## അവലംബം

വർഗ്ഗം:രസതന്ത്രം
വർഗ്ഗം:രാസബന്ധനം
വർഗ്ഗം:രാസഗുണങ്ങൾ
തിരുവൈരൂർ മഹാദേവക്ഷേത്രം

ആലപ്പുഴ ജില്ലയിൽ മാവേലിക്കരയ്ക്കടുത്ത് ചുനക്കരയിൽ സ്ഥിതിചെയ്യുന്ന മഹാദേവക്ഷേത്രമാണ് **തിരുവൈരൂർ മഹാദേവക്ഷേത്രം**. മാവേലിക്കരയ്ക്കും നൂറനാട്ടിനുമിടയ്ക്കാണ് ചുനക്കരദേശം സ്ഥിതിചെയ്യുന്നത്. ഐതിഹ്യപ്പെരുമയിൽ തിരുവൈരൂർ മഹാദേവൻ  ഓണാട്ടുകരയുടെ ദേശദേവനാണ്. ക്ഷേത്രത്തിലെ മുഖ്യപ്രതിഷ്ഠയായ ശിവനും ഉപദേവതകളായ പാർവ്വതി, ഗണപതി, സുബ്രഹ്മണ്യൻ, അയ്യപ്പൻ, മഹാവിഷ്ണു, നാഗദൈവങ്ങൾ, ബ്രഹ്മരക്ഷസ്സ് എന്നിവരും സ്വയംഭൂവാണ് എന്നൊരു പ്രത്യേകത ഈ ക്ഷേത്രത്തിനുണ്ട്.

## ദാരുശില്പങ്ങൾ
1400 കൊല്ലം പഴക്കമുള്ള ദാരുശില്പങ്ങളാണ്  ഈ ക്ഷേത്രത്തിന്റെ സവിശേഷത. ശ്രീകോവിലിനുമുന്നിലെ ഭീമാകാരന്മാരായ ദ്വാരപാലകന്മാർ തൊട്ടടുത്തുള്ള മഹാലക്ഷ്മിയുടെ രൂപം ഇവ അതിശയകരമായ ശില്പവൈഭവത്തിന് ഉദാഹരണമാണ്. ശ്രീകോവിലിന്റെ പാർശ്വഭാഗത്ത് രാമായണ മഹാഭാരത കഥകൾ ശില്പങ്ങളിലാവിഷ്ക്കരിച്ചിരിക്കുന്നു. കന്നിമൂലയിൽ ബാലഗണപതിയുടെ കഥകൾ കാണാം. മഹാവിഷ്ണുവിന്റെ അവതാരലീലകൾ, ഗോപികാവസ്ത്രാപഹരണം, രാമകഥ,
കാളിയമർദ്ദനം മുതലായവയും ദാരുശില്പങ്ങളിലൂടെ ദർശിക്കാം.

## അവലംബം

വർഗ്ഗം:ആലപ്പുഴ ജില്ലയിലെ ക്ഷേത്രങ്ങൾ
വർഗ്ഗം:കേരളത്തിലെ ശിവക്ഷേത്രങ്ങൾ
വർഗ്ഗം:ആലപ്പുഴ ജില്ലയിലെ ശിവക്ഷേത്രങ്ങൾ
ലോഥൽ

സിന്ധു നദീതടസംസ്കൃതിയിലെ പ്രധാന നഗരങ്ങളിലൊന്നാണ് **ലോഥൽ**. ഇന്നത്തെ ഗുജറാത്തിലെ ഈ നഗരത്തിൽ ജനവാസം ആരംഭിച്ചത് ബി.സി.2400 ലാണെന്നു കരുതപ്പെടുന്നു.
ഈ പ്രദേശത്ത് ഉൽഖനനം നടക്കുന്നത്  13 ഫെബ്രുവരി   1955 മുതൽ  19 മെയ് 1960 വരെയുള്ള കാലഘട്ടത്തിലാണ്. 
പുരാതനകാലത്തെ പ്രധാനപ്പെട്ടതും സമ്പന്നമായതുമായ തുറമുഖ നഗരമായിരുന്നു ഇത്. മുത്തുകൾ , മുത്തു മാലകൾ തുടങ്ങിയ വസ്തുക്കൾ ഇവിടെ നിന്നും കയറ്റുമതി ചെയ്യപ്പെട്ടിരുന്നു. ഇവിടെ നിന്നും കണ്ടെത്തിയ  മുത്തുമാല നിർമ്മാണസാമഗ്രികൾ , ലോഹസംസ്‌കരണത്തിനുള്ള ഉപകരണങ്ങൾ തുടങ്ങിയവ  അക്കാലത്തെ ഏറ്റവും മികച്ച സാങ്കേതിക വിദ്യക്ക് ഉദാഹരണങ്ങളായിരുന്നു. 

ലഘുചിത്രം|250px|left|സിന്ധു നദീതട സംസ്കാരത്തിന്റെ അതിർത്തികളും പ്രധാന നഗരങ്ങളും. പുതിയ രാജ്യാതിർത്തികൾ ചുവപ്പ് നിറത്തിൽ.

## അവലംബം

വർഗ്ഗം:ഗുജറാത്തിന്റെ ചരിത്രം
വർഗ്ഗം:ഇന്ത്യയിലെ തുറമുഖനഗരങ്ങൾ
വർഗ്ഗം:ഇന്ത്യൻ മഹാസമുദ്രം
വർഗ്ഗം:സിന്ധു നദീതടസംസ്കാരം
പമ്പിങ്ങ് അയേൺ

1977ൽ റിലീസ് ചെയ്ത ഡോകുഡ്രാമ ആണ് **പമ്പിങ്ങ് അയേൺ**. ലോക പ്രശസ്ത ബോഡിബിൽഡർമാർ ആയ  അർണോൾഡ് ഷ്വാസ്സെനെഗ്ഗർ, ലോ‌ ഫെര്രിഗോ, ഫ്രാങ്കോ കലോമ്പു എന്നിവർ 1975 മിസ്റ്റർ. ഒളിമ്പിയ മിസ്റ്റർ യൂണിവേഴ്സ്  മൽസരത്തിന് പരിശീലിക്കുന്നത് ആണ് ചിത്രത്തിന്റെ പശ്ചാത്തലം.

## അവലംബം

## പുറത്തേക്കുള്ള കണ്ണികൾ

* Hause, Irene L.  (1977, May).  Pumping Iron (film review).  ''Muscle Digest''.  ''1''(7), pp. 40–42.   Retrieved October 13, 2007.
*  
* Pumping Iron Gallery, 500 photos

വർഗ്ഗം:അർണോൾഡ് സ്വാറ്റ്സെനെഗർ
വർഗ്ഗം:അമേരിക്കൻ ഡോക്യുമെന്ററി ചലച്ചിത്രങ്ങൾ
തെരുവുനായ

ഉടമസ്ഥരില്ലാതെ സ്വതന്ത്രമായി ഗ്രാമങ്ങളിലും നഗരങ്ങളിലും നടക്കുന്ന നായകളെ **തെരുവുനായ** എന്നു വിളിക്കുന്നു. ദേശഭേദം ഇല്ലാതെ  എല്ലാ നഗരങ്ങളിലും മനുഷ്യവാസം ഉള്ളിടത്തും ഇവയെ കാണാം. മുമ്പ് ഇണക്കി വളർത്തിയവ, ഉടമസ്ഥൻ ഉപേക്ഷിച്ചവ, തെരുവിൽത്തന്നെ ജനിച്ചുവളർന്നവ ഒക്കെയാവാം ഇവ. 2011 ലെ കണക്ക് പ്രകാരം ഏകദേശം 200 ദശലക്ഷം തെരുവുനായകൾ ലോകത്തെമ്പാടും ഉണ്ട് .

## പേ വിഷ ബാധയും തെരുവുനായകളും
പേവിഷബാധ മനുഷ്യരിൽ പകർത്തുന്നതിൽ ഒരു പ്രധാന കാരണം ഇതിനെതിരെ കുത്തിവെയ്പ്പ് ലഭിക്കാത്ത തെരുവുനായകൾ ആണ് .

## നായ കടി
പല കാരണങ്ങൾ കൊണ്ട് നായ മനുഷ്യരെയും മറ്റ് മൃഗങ്ങളെയും കടിക്കാം (ആക്രമിക്കാം) . ഇതിൽ പേവിഷബാധയാണ് പ്രധാനകാരണം. തമ്മിൽ കടികൂടുന്ന ഒരുകൂട്ടം നായകൾ വഴിപോക്കരെ ആക്രമിക്കാൻ ഉള്ള സാദ്ധ്യത വളരെ കൂടുതൽ ആണ് . പട്ടിക്കുട്ടികളുമായി നില്ക്കുന്ന പട്ടിയും വഴിപോക്കരെ ആക്രമിക്കാൻ സാദ്ധ്യത വളരെ കൂടുതൽ ആണ്.

## types of stray dogsഅവലംബം

വർഗ്ഗം:നായകൾ
അമേരിക്കൻ പ്രസിഡണ്ട്

[thumb|[വൈറ്റ് ഹൗസ്, പ്രസിഡണ്ടിന്റെ ഓഫീസും, ഔദ്യോഗിക വസതിയും.]]
അമേരിക്കൻ ഐക്യനാടുകളുടെ രാഷ്ട്രത്തലവനും,ഗവൺമെന്റിന്റെ അദ്ധ്യക്ഷനുമാണ്‌ **പ്രസിഡന്റ്** (ഇംഗ്ലീഷ്: *President of the United States of America* (*POTUS*). എക്സിക്യുട്ടീവ് ബ്രാഞ്ചിന്റെ ചീഫ് എന്നനിലയിലും, ഫെഡറൽ ഗവൺമെന്റിന്റെ അദ്ധ്യക്ഷൻ എന്ന നിലയിലും ,പ്രസിഡണ്ട് എന്നത് അമേരിക്കൻ ഐക്യനാടുകളിൽ ഏറ്റവും സ്വാധീനിക്കപ്പെടുന്നതും, ആദരിക്കപ്പെടുന്നതുമായ പദവിയാണ്‌. യു.എസ്. ആംഡ്‌ ഫോഴ്സിന്റെ കമാൻഡർ-ഇൻ-ചീഫും പ്രസിഡണ്ട് തന്നെയാണ്‌. ലോകത്തെ ഏറ്റവും ശക്തനായ വ്യക്തിയായാണ് പലപ്പോഴും അമേരിക്കൻ പ്രസിഡന്റിനെ വിശേഷിപ്പിക്കുന്നത്.

പ്രസിഡന്റു സ്ഥാനത്തേക്ക് നാലുവർഷം കൂടുമ്പോൾ പൊതുതിരഞ്ഞെടുപ്പുണ്ടെങ്കിലും പ്രസ്തുത തിരഞ്ഞെടുപ്പിനുശേഷം രൂപവത്കരിക്കപ്പെടുന്ന ഇലക്ടറൽ കോളജാണ്‌ യഥാർത്ഥത്തിൽ പ്രസിഡന്റിനെ തിരഞ്ഞെടുക്കുന്നത്. അമേരിക്കൻ ഭരണഘടനയുടെ 22ആം ഭേദഗതി പ്രകാരം (1951ൽ കൊണ്ടുവന്നത്) ഒരാൾക്ക് രണ്ടു പ്രാവശ്യത്തിലധികം അമേരിക്കൻ പ്രസിഡണ്ട് സ്ഥാനത്തേയ്ക്ക് തിരഞ്ഞെടുക്കപ്പെടാൻ സാധിക്കില്ല. മറ്റൊരു പ്രസിഡണ്ടിന്റെ ഭരണകാലത്ത് രണ്ടു വർഷക്കാലത്തിലധികം ആക്ടിങ് പ്രസിഡണ്ടായിരുന്നിട്ടുള്ളയാൾക്ക് ഒന്നിൽക്കൂടുതൽ പ്രാവശ്യം കൂടി പ്രസിഡണ്ടായി തിരഞ്ഞെടുക്കപ്പെടാനും സാധിക്കില്ല. ഇതുവരെ 45 വ്യക്തികൾ 58 പൂർണ്ണ ചതുർവർഷക്കാലഘട്ടങ്ങൾ പ്രസിഡണ്ടായി സേവനമുഷ്ഠിച്ചിട്ടുണ്ട്. അമേരിക്കൻ ഐക്യനാടുകളുടെ ഇപ്പോഴത്തെ പ്രസിഡണ്ട് ഡൊണാൾഡ് ജെ ട്രംപ് ആണ്. 47-ആമത്തെ പ്രസിഡണ്ടായ ഇദ്ദേഹം 2025 ജനുവരി 20-നാണ്‌ സത്യപ്രതിജ്ഞ ചെയ്ത് അധികാരമേറ്റത്.

## അവലംബം
അപ്പാച്ചി ട്രൌട്ട്

സാൽമണുകളുടെ കുടുംബത്തിൽ ഉൾപ്പെടുന്ന ഒരു ശുദ്ധജല മത്സ്യമാണ് **അപ്പാച്ചി ട്രൌട്ട്** (Apache trout). ശാസ്ത്രീയ നാമം Oncorhynchus apache .

## വിവരണം
ആറു മുതൽ 24 ഇഞ്ച് വരെ നീളം ഉണ്ടാകാറുള്ള ഇവയ്ക്ക് ഏകദേശം 2.7 കിലോഗ്രാം  ഭാരം ഉണ്ടാകുന്നു. മഞ്ഞ കലർന്ന സ്വർണ്ണ നിറമാണ് ഇവയ്ക്ക്. 

## ആവാസം
അരിസോണ സംസ്ഥാനത്തിന്റെ സംസ്ഥാന മത്സ്യമാണ് ഇത്. അവിടത്തെ രണ്ട്  തദ്ദേശീയ മത്സ്യങ്ങളിൽ ഒന്നാണ് അപ്പാച്ചി ട്രൌട്ട് . അവിടെയുള്ള വൈറ്റ് മൗന്റൈൻ പ്രദേശത്ത് നിന്നും കോണിഫറസ് കാടു കളിലേക്ക് ഒഴുക്കുന്ന തെളിഞ്ഞ അരുവികളിൽ ഇവ കാണപ്പെടുന്നു. 

## സംരക്ഷണം
ഗുരുതരമായ വംശനാശ ഭീഷണി നേരിടുന്ന ഇവ ഇന്ന് നിയമം അനുസരിച്ച് യു.എസ്.എ യിൽ സംരക്ഷിക്കപ്പെട്ടിരിക്കുന്നു.1973 ൽ പാസാക്കിയ സംരക്ഷണ നിയമം അനുസരിച്ച് ആദ്യമായി  സംരക്ഷിക്കപ്പെട്ട മത്സ്യമാണിത്.

## അവലംബം

വർഗ്ഗം:ശുദ്ധജല മത്സ്യങ്ങൾ
വർഗ്ഗം:അമേരിക്കയിലെ മത്സ്യങ്ങൾ
കാകാപോ

ന്യൂസിലാൻഡിൽ മാത്രം കണ്ടുവരുന്ന പറക്കാൻ കഴിവില്ലാത്ത ഒരു തത്തയാണു **കാകാപോ** (Kakapo).
Strigops habroptilus എന്ന ശാസ്ത്രനാമത്തിൽ അറിയപ്പെടുന്ന ഇവ രാത്രികാലങ്ങളിൽ ഇരതെടുന്നവയാണ്.  . മഞ്ഞയും പച്ചയും നിറമാണ് ഇവയ്ക്ക്.
നിലത്ത് വസിക്കുന്ന ഇവയെ ഇലകളുടെ ഇടയിൽ നിന്ന് ഒറ്റ നോട്ടത്തിൽ തിരിച്ചറിയാൻ കഴിയില്ല. സ്വാഭാവിക ആവാസ സ്ഥാനങ്ങളിൽ ഇവയ്ക്ക് നാല്പത് വർഷത്തിൽ അധികം ആയുസ്സ് ഉണ്ടാകുന്നു.  . അമിതമായ വേട്ടയാടലും മറ്റും കാരണം ഇവ ഇന്ന് അപകടനിലയിലാണ്. ഏകദേശം നൂറ്റി ഇരുപതോളം കാകാപോകൾ മാത്രമാണ് ഇന്ന് അവശേഷിക്കുന്നത്. 
  

## അവലംബം

## പുറം കണ്ണികൾ

* Interview with NZ conservationists Alison Ballance and the late Don Merton
* Video footage from the BBC including *[[Last Chance to See (TV series)|Last Chance to See]]* and *[[Wild Down Under]]*

വർഗ്ഗം:പറക്കാത്ത പക്ഷികൾ
വർഗ്ഗം:ന്യൂസിലാൻഡിലെ പക്ഷികൾ
വർഗ്ഗം:തത്തകൾ
വർഗ്ഗം:സസ്യഭോജികൾ
എ.സി. ജോസ്

കേരളത്തിൽ നിന്നുമുള്ള ഒരു രാഷ്ട്രീയ പ്രവർത്തകനായിരുന്നു **എ.സി. ജോസ് (**ജ. ഫെബ്രുവരി 5, 1937 - മ. ജനുവരി 23, 2016) രണ്ടു തവണ അദ്ദേഹം ലോക്സഭാംഗമായിരുന്നു. ചുരുങ്ങിയ കാലയളവിലേക്ക് ഏഴാം കേരള നിയമസഭയിൽ സ്പീക്കർ സ്ഥാനവും അദ്ദേഹം കൈകാര്യം ചെയ്തിട്ടുണ്ട്.

## ജീവിതരേഖ
എറണാകുളത്ത് അമ്പാട്ട് ചാക്കോയുടെ മകനായി 1937 ഫെബ്രുവരി 5-ന് ജനിച്ച എ.സി. ജോസ് നിയമപഠനത്തിനുശേഷം കേരളാ ഹൈക്കോടതിയിൽ അഭിഭാഷകനായി പ്രവർത്തിക്കവേയാണ് രാഷ്ട്രീയത്തിൽ സജീവമായത്. എ.കെ ആന്റണി, വയലാർ രവി തുടങ്ങിയ നേതാക്കൻമാരോടൊപ്പം രാഷ്ട്രീയത്തിൽ സജീവമായി. 

കോൺഗ്രസ് വിദ്യാർത്ഥി-യുവജന പ്രസ്ഥാനങ്ങളിലൂടെ കേരള രാഷ്ട്രീയത്തിന്റെ നേതൃനിരയിലെത്തിയ എ.സി ജോസ് കേരള വിദ്യാർത്ഥി യൂണിയന്റെ രണ്ടാമത്തെ സംസ്ഥാന പ്രസിഡന്റായിരുന്നു. എ.കെ. ആന്റണി യൂത്ത് കോൺഗ്രസ് സംസ്ഥാന പ്രസിഡന്റായപ്പോൾ സംസ്ഥാന ട്രഷററായി പ്രവർത്തിച്ചു. കോൺഗ്രസിന്റെ ട്രേഡ് യൂണിയൻ രംഗത്ത് സജീവമായിരുന്നു. അറുപതോളം സംഘടനകളുടെ പ്രസിഡന്റുമായി. കെ.പി.സി.സി എക്‌സിക്യൂട്ടീവ് അംഗവും എ.ഐ.സി.സി അംഗവുമായിരുന്നു. 2004ൽ തെന്നല ബാലകൃഷ്ണപിള്ള കെ.പി.സി.സി പ്രസിഡന്റായപ്പോൾ ഏക വൈസ് പ്രസിഡന്റായി സേവനമനുഷ്ഠിച്ചു. 2016 ജനുവരി 23 ന് അദ്ദേഹം ഹൃദയാഘാതത്തെ തുടർന്ന് അന്തരിച്ചു.

## രാഷ്ട്രീയ ജീവിതം
1969ൽ കൊച്ചി കോർപറേഷൻ കൗൺസിലറായി തെരഞ്ഞെടുക്കപ്പെട്ടു. 1972ൽ കോർപറേഷന്റെ ഏറ്റവും പ്രായംകുറഞ്ഞ മേയറായി തെരഞ്ഞെടുക്കപ്പെട്ടു. നോർത്ത് പറവൂർ നിയോജക മണ്ഡലത്തിൽ ത്രികോണ മത്സരത്തിൽ വർക്കി പൈനാടനോട് ഏറ്റുമുട്ടി പരാജയപ്പെട്ടു. 1980ൽ പറവൂരിൽ കെ.പി ജോർജിനെ പരാജയപ്പെടുത്തി. 
ആദ്യമായി ഇലക്‌ട്രോണിക് വോട്ടിംഗ് ഏർപ്പെടുത്തിയ പറവൂരിൽ ശിവൻപിള്ളയോട് 123 വോട്ടിന് തോറ്റെങ്കിലും തെരഞ്ഞെടുപ്പ് കേസിനെ തുടർന്ന് റീ പോളിംഗ് നടക്കുകയും മൂവായിരത്തിൽ പരം വോട്ടിന് എ.സി ജോസ് തെരഞ്ഞെടുക്കപ്പെടുകയും ചെയ്തു. 

1982ൽ കെ. കരുണാകരൻ മന്ത്രിസഭ അധികാരമേറ്റപ്പോൾ നിയമസഭാ സ്പീക്കറായി തെരഞ്ഞെടുക്കപ്പെട്ടു. നിയമസഭയിൽ പ്രതിപക്ഷത്തിനും ഭരണപക്ഷത്തിനും തുല്യമായ സീറ്റുകൾ ഉണ്ടായിരുന്ന അവസരത്തിൽ കാസ്റ്റിംഗ് വോട്ട് രേഖപ്പെടുത്തി ചരിത്രത്തിൽ ഇടംനേടി. 

1996ൽ ഇടുക്കി ലോക്‌സഭാ മണ്ഡലത്തിൽ നിന്നും ഫ്രാൻസിസ് ജോർജിനെ പരാജയപ്പെടുത്തി ലോക്‌സഭാംഗമായി. പിന്നീട് മുകുന്ദപുരം ലോക്‌സഭാ മണ്ഡലത്തിൽ പി. ഗോവിന്ദപ്പിള്ളയുമായി ഏറ്റുമുട്ടി വിജയം നേടി. മൂന്നാംവട്ടം തൃശൂർ മണ്ഡലത്തിൽ വി.വി രാഘവനെ തോൽപിച്ച് ലോക്‌സഭാംഗമായി. 

2005 മുതൽ മൂന്നുവർഷക്കാലം കയർബോർഡിന്റെ ചെയർമാൻ സ്ഥാനം വഹിച്ചു. മരണസമയത്ത് വീക്ഷണം പ്രിന്റിംഗ് ആന്റ് പബ്ലിഷിംഗ് കമ്പനിയുടെ മാനേജിംഗ് ഡയറക്ടറായി സേവനമനുഷ്ഠിക്കുകയായിരുന്നു.

## തിരഞ്ഞെടുപ്പുകൾ

## കുടൂംബം
മഹാരാജാസ് കോളജിൽ നിന്നും വിരമിച്ച പ്രൊഫ. ലീലാമ്മ ജോസ് ആണ് ഭാര്യ. സുനിൽ ജേക്കബ് ജോസ്, സിന്ധ്യ പാറയിൽ, സ്വീൻ ജോസ് അമ്പാട്ട്, സലിൽ ജോസ് എന്നിവരാണ് മക്കൾ.
അന്തരിച്ച മുൻ കേന്ദ്രമന്ത്രി എ.സി. ജോർജ് മൂത്ത സഹോദരനായിരുന്നു. പരേതരായ എക്‌സ്‌പോർട്ട് ഇൻസ്‌പെക്ഷൻ ഏജൻസി ഡയറക്ടർ ജോൺ സി. അമ്പാട്ട്, കമഡോർ എ.സി അവറാച്ചൻ എന്നിവരും അദ്ദേഹത്തിന്റെ സഹോദരന്മാരായിരുന്നു. പരേതരായ ഏലിക്കുട്ടി, ആനി റോബർട്ട്, ഓമന എന്നിവരും ത്രേസ്യാമ്മ, സിസിലി എന്നീ സഹോദരിമാരും അദ്ദേഹത്തിനുണ്ടായിരുന്നു.

## അവലംബം

വർഗ്ഗം:1937-ൽ ജനിച്ചവർ
വർഗ്ഗം:2016-ൽ മരിച്ചവർ
വർഗ്ഗം:ഫെബ്രുവരി 5-ന് ജനിച്ചവർ
വർഗ്ഗം:ജനുവരി 23-ന് മരിച്ചവർ
വർഗ്ഗം:കേരളത്തിലെ ഇന്ത്യൻ നാഷണൽ കോൺഗ്രസ് പ്രവർത്തകർ
വർഗ്ഗം:ആറാം കേരള നിയമസഭാംഗങ്ങൾ
വർഗ്ഗം:ഏഴാം കേരള നിയമസഭാംഗങ്ങൾ
വർഗ്ഗം:പതിനൊന്നാം ലോക്‌സഭയിലെ അംഗങ്ങൾ
വർഗ്ഗം:പന്ത്രണ്ടാം ലോക്‌സഭയിലെ അംഗങ്ങൾ
വർഗ്ഗം:കേരള നിയമസഭയിലെ സ്പീക്കർമാർ
ചിൻചില്ല

തെക്കേ അമേരിക്കയിലെ ആൻഡീസ് പർവ്വത പ്രദേശങ്ങളിൽ മാത്രം കണ്ടുവരുന്ന കരണ്ടുതീനി
കളാണ് **ചിൻചില്ല**. ഗുരുതരമായ വംശനാശ ഭീഷണി നേരിടുന്ന ഇവ രണ്ടു തരമുണ്ട്. കുറച്ച് കാലം മുൻപ് വരെ Chinchilla brevicaudata എന്ന് അറിയപ്പെട്ടിരുന്ന  Chinchilla chinchilla യും  Chinchilla lanigera .

## അവലംബം

വർഗ്ഗം:തെക്കേ അമേരിക്കയിലെ കരണ്ടുതീനികൾ
വർഗ്ഗം:അർജന്റീനയിലെ സസ്തനികൾ
വർഗ്ഗം:ബൊളീവിയയിലെ സസ്തനികൾ
വർഗ്ഗം:ചിലിയിലെ സസ്തനികൾ
വർഗ്ഗം:പെറുവിലെ സസ്തനികൾ
വർഗ്ഗം:കരണ്ടുതീനികൾ
നാഗമാണിക്യം

പുരാതന ഭാരതത്തിലെ പുരാണങ്ങളിൽ പരാമർശിച്ചിട്ടുള്ള ഒരു വിശിഷ്ട രത്നമാണ് **നാഗമാണിക്യം**. **നാഗമണി**, **നാഗ രത്നം**, **നാഗ റൂബി**(N.R.) എന്നിങ്ങനെയും ഇതിനു പേരുകളുണ്ട്. പാതാളലോകത്തിൽനിന്നും ലഭിക്കുന്ന രത്നമാണിവയെന്നും വിശ്വസിക്കപ്പെടുന്നു. യഥാർത്ഥത്തിൽ ഉണ്ടെന്ന് ഒരു തെളിവും ഇല്ലാത്ത ഒരു കല്പിത വസ്തുവായാണ് ഇതിനെ കണക്കാക്കുന്നത്. ധാരാളം അത്ഭുതശക്തികൾ ഉണ്ടെന്നു വിശ്വസിക്കപ്പെടുന്ന ഇതിനെ ചുറ്റി ആധുനിക കാലത്തിൽ വളരെയധികം തട്ടിപ്പുകളും നടക്കുന്നുണ്ട്.

## പുരാണങ്ങളിൽ
ഇത് വിശിഷ്ടങ്ങളായ നാഗങ്ങളുടെ തലയിൽ അണിയുന്നതാണ്. പാതാളത്തിലെ നാഗലോകത്തിലെ ഒൻപതു തരം നാഗങ്ങളുടെ തലയിൽ ഈ രത്നങ്ങൾ കാണപ്പെടുന്നതായി പുരാണങ്ങൾ ഉൽബോധിപ്പിക്കുന്നു. ഈ ജാതി രത്നങ്ങൾ സൂക്ഷിക്കുന്ന നാഗങ്ങൾക്കും രത്നങ്ങൾക്കും ഒരേ നിറമാണെന്നും ആ രത്നങ്ങളിൽ നിന്നും പുറപ്പെടുന്ന പ്രകാശത്തിന്റെ വെളിച്ചത്തിൽ ഇരുട്ടിലും നാഗങ്ങൾക്കു സഞ്ചരിക്കാൻ കഴിയും എന്നും പറയപ്പെടുന്നു. ഈ രത്നം തലയിലണിയുന്ന നാഗങ്ങൾ അപകട ഘട്ടത്തിൽ രത്നം വിഴുങ്ങും.

മൂർഖന്റെ വിഷം കാലാന്തരത്തിൽ ഉറഞ്ഞു കട്ടിയാകുന്നതാണ് നാഗമാണിക്യം എന്നതാണ് മറ്റൊരു വിശ്വാസം. ഈ രത്നം സർപ്പങ്ങൾ വായിലാണു സൂക്ഷിക്കുന്നതെന്നും വിശ്വസിക്കപ്പെടുന്നു. 

നാഗങ്ങൾ വളരെ സൂക്ഷ്മതയോടെ കൊണ്ടു നടക്കുന്ന ഈ രത്നങ്ങൾ വളരെ വിരളമായെങ്കിലും താഴെവെക്കാറുണ്ടെന്നും അങ്ങനെ വെക്കുന്ന തക്കത്തിന് അതിനെ എടുത്ത് ഒളിപ്പിച്ചാൽ, രത്നം നഷ്ടപ്പെട്ട നാഗം തല തല്ലി ആത്മഹത്യ ചെയ്യുന്നതിലൂടെ; രത്നം കൈക്കലാക്കാൻ ശ്രമിക്കുന്നവർക്ക് ഇതു സ്വന്തമാക്കാൻ സാധിക്കുമെന്നും പറയപ്പെടുന്നു. ഒരു ചെറിപ്പഴത്തിന്റെ അത്രയും വലിപ്പം ഉള്ള നാഗമാണിക്യത്തിനെ പനിനീരിലും പശുവിൻ പാലിലും കഴുകിയാണ് സൂക്ഷിക്കേണ്ടുന്നത്. 

## തട്ടിപ്പുകൾ
തട്ടിപ്പുകൾക്കായി സാധാരണയായി സിന്തറ്റിക് രത്നങ്ങളോ ടൂത്ബ്രഷിന്റെ കമ്പു മുറിച്ചതോ മീൻഗുളികകളോ മറ്റോ എൽ.ഇ.ഡി ലൈറ്റിന്റേയും മറ്റും സഹായത്തോടെ പ്രകാശിപ്പിച്ചാണ് ഉപയോഗിക്കുന്നത്. 

## അവലംബങ്ങൾ

വർഗ്ഗം:പുരാണങ്ങളിലെ രത്നങ്ങൾ
കടംപൂ

നാട്ടുവൈദ്യങ്ങളിൽ കുഷ്ഠം, സിഫിലിസ്, പലതരം ത്വഗ്രോഗങ്ങൾ എന്നിവയ്ക്കു ഔഷധമായി ഉപയോഗിച്ചുപോരുന്ന ഒരു കുറ്റിച്ചെടിയാണ് **കടംപൂ**. .

## പേരു വന്ന വഴി
ഈ ചെടിയുടെ ശാസ്ത്രീയനാമമായ സീജെൻബെക്കിയ എന്ന പേരു വന്നതിന്റെ പിന്നിലൊരു കഥയുണ്ട്. കാൾ ലിനേയസ് ചെടികൾക്ക് നാമകരണം ചെയ്യുന്ന രീതിയോട് എതിർപ്പുള്ള ആളായിരുന്ന ജൊവാൻ സീജെൻബെക്ക്. ആ കാരണത്താൽ അദ്ദേഹം ലിനേയസിനെ കളിയാക്കിയിരുന്നു. അതിനു പ്രതികാരമായി കാണാനഴകില്ലാത്ത കളയായ കടംപൂവിന് സീജെൻബെക്കിന്റെ പേരു നൽകുകയായിരുന്നു ലിനേയസ്.

## അവലംബം

## പുറത്തേക്കുള്ള കണ്ണികൾ
* മറ്റ് ഔഷധഗുണങ്ങൾ 
* http://earthmedicineinstitute.com/more/library/medicinal-plants/siegesbeckia-orientalis

വർഗ്ഗം:ഔഷധസസ്യങ്ങൾ
വർഗ്ഗം:കുറ്റിച്ചെടികൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:കളകൾ
വർഗ്ഗം:കേരളത്തിലെ സസ്യജാലം
ഷെർലക്ക് (ടെലിവിഷൻ പരമ്പര)

2010 മുതൽ സംപ്രേഷണം ചെയ്യുന്ന ഒരു ബ്രിട്ടീഷ് ടെലിവിഷൻ പരമ്പരയാണ് **ഷെർലക്ക്**. ആർതർ കോനൻ ഡോയൽ സൃഷ്ടിച്ച ഷെർലക്ക് ഹോംസിനെ സമകാലീന ലോകത്തിനനുസൃതമാക്കി മാറ്റം വരുത്തി അവതരിപ്പിച്ചിരിക്കുന്ന പരമ്പരയാണിത്. മാർക്ക് ഗാറ്റിസ്സും സ്റ്റീവൻ മൊഫാറ്റും ചേർന്നാണ് ഈ പരമ്പര സൃഷ്ടിച്ചിരിക്കുന്നത്. ബെനഡിക്റ്റ് കംബർബാച്ച് ഷെർലക് ഹോംസിനെയും മാർട്ടിൻ ഫ്രീമാൻ ഡോ. വാട്സണെയും ഷെർലക്കിൽ അവതരിപ്പിക്കുന്നു. മൂന്ന് സീസണുകളിലായി ഇതുവരെ ഒമ്പത് എപ്പിസോഡുകളാണ് സംപ്രേഷണം ചെയ്തിട്ടുള്ളത്. ആദ്യ സീസൺ 2010ലും രണ്ടാമത്തേത് 2012ലും മൂന്നാമത്തേത് 2014ലുമാണ് സംപ്രേഷണം ചെയ്തത്. ബിബിസിക്കു വേണ്ടി ഹാർട്സ്‍വുഡ് ഫിലിംസിന്റെ സ്യൂ വെർച്യൂ, എലൈൻ കാമറൺ എന്നിവർ നിർമ്മിക്കുന്ന ഈ പരമ്പരയിൽ പിബിഎസിന്റെ മാസ്റ്റർപീസ് ആന്തോളജി പരമ്പരക്കുവേണ്ടി ഡബ്ല്യുജിബിഎച്ച് ബോസ്റ്റണും സഹനിർമ്മാതാവായി നിലകൊള്ളുന്നുണ്ട്. വെയിൽസിലെ കാർഡിഫിലാണ് പരമ്പര പ്രധാനമായും ചിത്രീകരിച്ചിട്ടുള്ളത്. എന്നാൽ 221ബി ബേക്കർ സ്ട്രീറ്റിന്റെ പുറംഭാഗങ്ങൾ ലണ്ടനിലെ നോർത്ത് ഗോവർ തെരുവിലാണ് ചിത്രീകരിച്ചത്. 2001 മുതൽ സംപ്രേഷണം ചെയ്തിട്ടുള്ള ബ്രിട്ടീഷ് ടെലിവിഷൻ പരമ്പരകളിൽ ഏറ്റവും കാണപ്പെട്ടിട്ടുള്ളത് ഷെർലക്ക് മൂന്നാം സീസണായിരുന്നു. 200ഓളം പ്രദേശങ്ങളിലേക്ക് ഷെർലക്ക് സംപ്രേഷണാവകാശം വിറ്റിട്ടുമുണ്ട്.

നിരൂപകരിൽ നിന്ന് വളരെ അനുകൂലമായ പ്രതികരണമാണ് ഷെർലക്കിന് ലഭിച്ചിട്ടുള്ളത്. രചനയുടെ ഗുണമേന്മ, സംവിധാനം, അഭിനയം എന്നിവ വളരെയധികം പ്രശംസിക്കപ്പെട്ടിട്ടുണ്ട്. എമ്മി, ബാഫ്ത, ഗോൾഡൻ ഗ്ലോബ് എന്നിവയുൾപ്പെടെ നിരവധി പുരസ്കാരങ്ങൾക്ക് ഷെർലക്ക് നാമനിർദ്ദേശം ചെയ്യപ്പെട്ടിട്ടുണ്ട്. വിവിധ വിഭാഗങ്ങളിലായി ധാരാളം പുരസ്കാരങ്ങൾ നേടുകയും ചെയ്തിട്ടുണ്ട്. പ്രൈംടൈം എമ്മി അവാർഡുകളിൽ മികച്ച നടൻ (ബെനഡിക്റ്റ് കംബർബാച്ച്), മികച്ച സഹനടൻ (മാർട്ടിൻ ഫ്രീമാൻ), മികച്ച രചയിതാവ് (സ്റ്റീവൻ മൊഫാറ്റ്) എന്നിവ ഷെർലക്ക് നേടിയിട്ടുണ്ട്. 2011ലെ പീബോഡി പുരസ്കാരവും ഷെർലക്കിനായിരുന്നു. 

## എപ്പിസോഡുകൾ
### സീസൺ ഒന്ന് (2010)

### സീസൺ രണ്ട് (2012)

### സീസൺ മൂന്ന് (2014)

## അവലംബം

## പുറംകണ്ണികൾ

* http://seriesme.net  ഹാർട്സ്‍വുഡ് ഫിലിംസിൽ
* ''ഷെർലക്ക്'' സീസൺ 2  ഹാർട്സ്‍വുഡ് ഫിലിംസിൽ
* tv series download  ടിവി.കോമിൽ
* ''ഷെർലക്ക്''  ടിവി ഗൈഡിൽ
* 
* 

വർഗ്ഗം:ബ്രിട്ടീഷ് ടെലിവിഷൻ പരമ്പരകൾ
വർഗ്ഗം:കുറ്റാന്വേഷണം
വർഗ്ഗം:ഷെർലക് ഹോംസ്
കരുവാരക്കുണ്ട്

മലപ്പുറം ജില്ലയിലെ നിലമ്പൂർ തലൂക്കിൽ കാളികാവ് ബ്ലോക്കിൽ കരുവാരക്കുണ്ട് ഗ്രാമപഞ്ചായത്തിലാണ് കരുവാരക്കുണ്ട് എന്ന അർദ്ധ നഗര പ്രദേശം. കരു എന്നാൽ ഇരുമ്പെന്നാണർത്ഥം. ഇരുമ്പ് ഖനനത്തിന്റെ പേരിൽ നൂറ്റാണ്ടുകൾക്ക് മുമ്പ് പ്രശസ്തമായ ഈ ഗ്രാമം ബ്രിട്ടീഷ് ഭരണ കാലത്ത് ദക്ഷിണേന്ത്യയിലെ ജംഷഡ്പൂർ എന്നറിയപ്പെട്ടു. പുതിയകാലത്ത് ടൂറിസ്റ്റ് ആകർഷണങ്ങളുടെയും വിദ്യാഭ്യാസ കേന്ദ്രങ്ങളുടെയും പേരിൽ പ്രശസ്തമാണ്.

ഒരു മലയോര പ്രദേശമായ ഇവിടെയാണ് കേരളാംകുണ്ട് വെള്ളച്ചാട്ടം സ്ഥിതി ചെയ്യുന്നത്.പശ്ചിമ ഘട്ടത്തോട് ചേർന്ന് കിടക്കുന്ന ഈ പ്രദേശം മലപ്പുറം- പാലക്കാട് ജില്ലകളുടെ അതിര്ത്തികൂടിയാണ്. കരുവാരക്കുണ്ട്, കേരള എസ്റേറ്റ് വില്ലേജുകളിലായി 64.2 ചതുരശ്ര കിലോമീറ്ററിൽ വ്യാപിച്ചുകിടക്കുന്ന ഈ ഗ്രാമം   വടക്ക് അമരമ്പലം, ചോക്കാട്, പുതൂർ (പാലക്കാട് ജില്ല) പഞ്ചായത്തുകളുമായും കിഴക്ക് പുതൂർ (പാലക്കാട് ജില്ല) പഞ്ചായത്തുമായും പടിഞ്ഞാറ് കാളികാവ്, തുവ്വൂർ, ചോക്കാട് പഞ്ചായത്തുകളുമായും തെക്ക് അലനല്ലൂർ (പാലക്കാട് ജില്ല), എടപ്പറ്റ പഞ്ചായത്തുകളുമായും അതിർത്തി പങ്കിടുന്നു.ഒരു കാർഷിക മേഖലയായ ഈ ഗ്രാമത്തിൽ റബ്ബർ, തെങ്ങ്, കമുക്, മരച്ചീനി, വാഴ, പച്ചക്കറികൾ, സുഗന്ധവിളകളായ ഗ്രാമ്പൂ, ജാതി, ഏലം, കുരുമുളക്, ഇഞ്ചി, മഞ്ഞൾ എന്നിവയാണ് പ്രധാന കൃഷികൾ. ഒലിപ്പുഴയും കല്ലംപുഴയുമാണ് ഈ ഗ്രാമത്തിലൂടെ ഒഴുകുന്ന പുഴകൾ.

പഴയകാലത്ത് ഇരുമ്പ്  ഖനനത്തിന്റെ പേരിൽ അറിയപ്പെട്ടിരുന്ന ഈ ഗ്രാമം ഇന്ന് മലബാറിലെ ടൂറിസത്തിന്റെയും വിദ്യാഭ്യാസത്തിന്റെയും പ്രധാന കേന്ദ്രമാണ്.

പ്രധാന ആകർഷണങ്ങൾ

കേരളംകുണ്ട് വെള്ളച്ചാട്ടം

ചേറുമ്പ് ഇക്കോ വില്ലേജ്

വട്ടമല

ബറോഡാ വെള്ളച്ചാട്ടം

സ്വപ്നക്കുണ്ട്

ചങ്ങലപ്പാറ

ജിഎച്ച്എസ്എസ് കരുവാരകുണ്ട് 

## പുറംകണ്ണികൾ

* മനോരമ

വർഗ്ഗം:മലപ്പുറം ജില്ലയിലെ ഗ്രാമങ്ങൾ
എം80 മൂസ

മീഡിയ വൺ ചാനലിൽ 2014 മുതൽ പ്രക്ഷേപണം ചെയ്തിരുന്ന കുടുംബ ഹാസ്യപരമ്പരയാണ് **എം 80 മൂസ**.  പ്രശസ്ത ഹാസ്യനടൻ വിനോദ് കോവൂർ ആണ് മൂസയായി പ്രത്യക്ഷപ്പെടുന്നത്. നാട്ടിൽ മീൻ കച്ചവടം ചെയ്യുന്നവനാണ് മൂസ. അയാളുടെ ഭാര്യ പാത്തുമ്മയായി സുരഭി ലക്ഷ്മി അഭിനയിക്കുന്നു. കോഴിക്കോടിൻറെ നാടൻ പ്രാദേശിക സംസാര ഭാഷയിലാണ് കഥാപാത്രങ്ങളുടെ അവതരണം എന്നതാണ് പരിപാടിയുടെ പ്രധാന ആകർഷകത്വം.  2017-ൽ ചാനൽ പരമ്പര അവസാനിപ്പിച്ചു.

## പ്രക്ഷേപണം
ആഴ്ചയിൽ രണ്ട് എപ്പിസോ‍ഡാണുള്ളത്. എല്ലാ ശനിയാഴ്ചയും ഞാറാഴ്ചയും രാത്രി 8.30 മുതൽ ഒമ്പത് മണിവരെയാണ് മീഡിയാവൺ ചാനലിൽ പരിപാടി പ്രക്ഷേപണം ചെയ്യുന്നത്. പുനപ്രക്ഷേപണം തിങ്കൾ, ചൊവ്വ ദിവസങ്ങളിൽ ഉച്ചക്ക് 230 ന്. മീഡിയാ യൂറ്റൂപ് ചാനലിൽ പരിപാടിയുടെ മുൻ എപ്പിസോഡുകൾ ലഭ്യമാണ്.. നൂറ് എപ്പിസോഡുകൾ പിന്നിട്ടതിന് ശേഷം പരിപാടിക്ക് മുഖം നൽകിയിരിക്കുകയാണ് അണിയറ ശിൽപികൾ.  പഴയ വീടിൽ നിന്നും പുതിയവീടിലേക്ക് മാറുകയും മറ്റു സാങ്കേതിക സംവിധാനങ്ങളിൽ മാറ്റം വരുത്തുകയും ചെയ്തിട്ടുണ്ട്. 

## പ്രധാന അഭിനേതാക്കൾ
* വിനോദ് കോവൂർ - മൂസ
* സുരഭി ലക്ഷ്മി  - പാത്തു
* ഇബ്രാഹിം കുട്ടി 
* ജയരാജ് 
* ചെമ്പിൽ അശോകൻ 
* അഞ്ജു ശശി - റസിയ
* അതുൽ ശ്രീവ - റിസ്‍വാൻ

## പിന്നണി
എം. 80 മൂസ എന്ന സീരിയലിന്റെ ആശയം ആദ്യം തോന്നിയത്‌ 'മീഡിയ വൺ ചാനൽ ഹെഡായ ഷിബു ചക്രവർത്തിക്കാണ്‌. മറിമായത്തിലെ സ്‌ക്രിപ്‌റ്റ് റൈറ്ററായ സജീഷിനോട്‌ ഇക്കാര്യം പറഞ്ഞു. മറിമായത്തിലെ വിനോദ് കോവൂരിൻറെ അഭിനയമാണ് എം80 മൂസയിലേക്ക് വിനോദ് കോവൂരിനെ നയിച്ചത്.. ചിറ്റൂർ ഗോപിയുടെ വരികൾക്ക് അൻവർ അമന്റെ സംഗീതത്തിൽ ബന്റി പാടുന്നു. പശ്ചാത്തല സംഗീതം ഒരുക്കിയിരിക്കുന്നത് സെറിൻ ഫ്രാൻസിസ് ആണ്. ഷിയാരി സി പാപ്പ കലാസംവിധാനവും ജർഷാദ്, ഹബീബി എഡിറ്റിങും അഭിജിത് അഭിലാഷ്  ഛായാഗ്രഹണവും നിർവഹിക്കുന്ന ഈ പരമ്പരക്ക്  സജീഷാണ് രചന നിർവ്വഹിച്ചിരിക്കുന്നത്. നിർമ്മാണം  എസ്സെം ഷംസീർ, റെയ്‌സൺ ഇല്ലിക്കൽ ആണ്. നൂറാം എപ്പി‍ോസുവരെ ഇബ്രാഹിം കുട്ടിയായിരുന്നു നിർമ്മാണം. സ്റ്റഡിയോ സമർ മീഡിയാ മാവൂർ.

## അവലംബം

വർഗ്ഗം:മലയാള ടെലിവിഷൻ പരിപാടികൾ
ചിന്താമണി രത്നം

ഹൈന്ദവപുരാണങ്ങളിലും ബുദ്ധ മത കഥകളിലും പരാമർശിച്ചിട്ടുള്ള ഒരു വിശിഷ്ട രത്നമാണ് **ചിന്താമണി** (). തിളങ്ങുന്ന തൂവെള്ള നിറമാണിതിന്. ഇതു ധരിക്കുന്നവർ തീർച്ചയായും വളരെ ഉന്നതനും എല്ലാ സൗഭാഗ്യങ്ങളും നിറഞ്ഞവനായിരിക്കുമെന്ന് വിശ്വാസം. ഇത് കൈവശമുള്ളവർ എന്ത് ചിന്തിച്ചാലും അവ ലഭിക്കുമെന്നതിലാണ് ഈ രത്നത്തിന് ചിന്താമണി എന്ന് പേര് വരുവാൻ കാരണം.

## അവലംബങ്ങൾ

വർഗ്ഗം:പുരാണങ്ങളിലെ രത്നങ്ങൾ
കലാകാരൻ

കലയുടെ സൃഷ്ടിയുമായി ബന്ധപ്പെട്ട ഒന്നിലേറെ പ്രവർത്തനങ്ങളിൽ മുഴുകിയിരിക്കുന്നയാളാണ് **കലാകാരൻ** അഥവാ **ആർട്ടിസ്റ്റ്**. കലാസൃഷ്ടിയും കലാപ്രവർത്തനവും കലാപ്രകടനവും നടത്തുന്നയാളെ കലാകാരൻ എന്നു പറയാം.എന്നാൽ സാധാരണയായി, സാധാരണ സംഭാഷണങ്ങളിലും അക്കാദമിക തലത്തിലും കലാകാരൻ എന്നതു കൊണ്ട് ദൃശ്യകലകളുടെ പ്രവർത്തകൻ എന്നർത്ഥമാക്കുന്നു.


വർഗ്ഗം:കല
ഗ്രഫിറ്റി

ഒരു പൊതു സ്ഥലത്ത് അനുവാദമില്ലാതെ നിയമവിരുദ്ധമായി വരയ്ക്കുന്നതോ കുത്തിക്കുറിക്കുന്നതോ കോറുന്നതോ സ്പ്രേ ചെയ്യുന്നതോ ആയ ചിത്രങ്ങളേയോ എഴുത്തുകളേയോ ആണു **ഗ്രഫിറ്റി** എന്നു പറയുന്നത്. ഒരു ലളിതമായ എഴുതപ്പെട്ട വാക്കുകൾ തുടങ്ങി ഭിത്തിയിൽ വളരെ വിപുലമായി നന്നായി വരച്ച ചുവർചിത്രങ്ങളും ഗ്രാഫിറ്റിയിൽ ഉൾപ്പെടുന്നു. പ്രാചീന കാലങ്ങളിൽ മനുഷ്യൻ വരയ്ക്കാൻ തുടങ്ങിയ നാൾ മുതൽ തന്നെ പ്രാചീന ഈജിപ്റ്റിലും ഗ്രീസിലും റോമാ സാമ്രാജ്യത്തിലും വരെ ഇതു നിലനിന്നതായി ഉദാഹരണങ്ങൾ കണ്ടെത്തിയിട്ടുണ്ട്. 
ആധുനിക കാലത്ത്, പെയിന്റ് (പ്രത്യേകിച്ചും സ്പ്രേ പെയിന്റ്), മാർക്കർ പേനകൾ എന്നിവയാണിവ വരയ്ക്കാൻ സാധാരണ ഉപയോഗിച്ചു വരുന്നത്. ഉടമസ്ഥന്റെ അനുവാദമില്ലാതെ അയാളുടെ സ്ഥലത്തോ ഭിത്തിലോ വരച്ചുവരുന്ന ഗ്രഫിറ്റിയെ വൈകൃതമായും നശീകരണപ്രവർത്തനമായും കണക്കാക്കി കുറ്റകൃത്യമായി കണക്കാക്കിയിട്ടുണ്ട്. 

## ഗ്രഫിറ്റി  എന്ന വാക്കിന്റെ ഉദ്ഭവം.
കൊറിയിടൽ ("scratched") എന്നർത്ഥം വരുന്ന ഗ്രഫിയാറ്റോ ("*graffiato* ") എന്ന ഇറ്റാലിയൻ പദത്തിൽ നിന്നാകാം ഗ്രഫിറ്റി എന്ന വാക്ക് ഉദ്ഭവിച്ചത്. പണ്ടുകാലത്ത് ഭിത്തികളിൽ മൂർച്ചയുള്ള സാധനങ്ങൾ ഉപയോഗിച്ച് കോറിയിട്ടായിരുന്നു മിക്ക ചിത്രങ്ങളും വരച്ചിരുന്നത്.

വർഗ്ഗം:ഗ്രഫിറ്റി
വർഗ്ഗം:തെരുവ് സംസ്കാരം
അച്ചാണി

ജനറൽ പിക്ചേഴ്സിന്റെ ബാനറിൽ കെ. രവീന്ദ്രനാഥൻ നായർ നിർമിച്ച മലയാളചലച്ചിത്രമാണ് **അച്ചാണി**. പ്രതാപ് ഫിലിംസ് വിതരണം ചെയ്ത ഈ ചിത്രം 1973 ജൂലൈ 13നാണ് പ്രദർശനം തുടങ്ങിയത്. ചിത്രത്തിന് സംഗീതം നൽകിയിരിക്കുന്നത് ജി. ദേവരാജൻ ആണ്.   പി. ഭാസ്കരൻ ഗാനങ്ങൾ എഴുതി

## കഥാംശം
കടം കയറി അച്ഛൻ മരിച്ചശേഷം അനുജൻ ഗോപിയേയും(വിൻസന്റ്) ഉമയേയും(സുജാത) വളർത്തുന്നതും പഠിപ്പിച്ചതും ചേട്ടൻ വാസു (പ്രേം നസീർ)ആണ്. ആരിൽ നിന്നൂം കടം, വായ്പ എന്നിവ വാങ്ങില്ലെന്നും വാക്കു പാലിക്കണമെന്നും അയാൾക്ക് നിർബന്ധമുണ്ട്.  വാസുവിന്റെ കല്യാണത്തോടെ ആണ് പടം ആരംഭിക്കുന്നത്. ഭാര്യ സീത(നന്ദിത ബോസ്) അങ്ങനെ അവർക്ക് അമ്മയായി. ഇന്ന് ഗോപി ഒരു വർക്ക് ഷോപ്പിലും ഉമ ഒരു സ്കൂളിലും ജോലി ചെയ്യുന്നു. വാസു ഒരു തയ്യൽ കട നടത്തുകയാണ്. കിട്ടുന്ന വരുമാനം പിശുക്കി കണക്ക് വെച്ചവർ മുന്നോട്ട് പോകുന്നു. അതിനിടയിൽ രാഘവൻ മുതലാളിയുടെ(കൊട്ടാരക്കര) മകൻ ബാബു(സുധീർ) ഉമയെ വളക്കുന്നു. അവളെ ഡ്രൈവിങ് പഠിപ്പിച്ചും മറ്റും അയാൾ വശത്താക്കുന്നു. ഹോട്ടലുടമ കൈമളിന്റെ(അടൂർ ഭാസി) മകൻ അപ്പു(ബഹദൂർ) ഒരു ശുദ്ധനും വിഡ്ഡിയും ആണെങ്കിലും മലക്കറിക്കാരി കല്യാണി(ശ്രീലത നമ്പൂതിരി) അയാളെ വിവാഹം ചെയ്തു. ഒരിക്കൽ ഗോപി കൊണ്ടുവന്ന കാറ് ഉമ ഓടിച്ച് മുട്ടിക്കുന്നു. ഗോപിക്ക് ജോലി പോകുന്നു. ബാബുവിന്റെ നിർബന്ധത്തിനു മുതലാളി വാസുവിനോട് പെങ്ങളെ ചോദിച്ചു എന്നാൽ തന്റെ അഭിമാനത്തെ ചോദ്യം ചെയ്ത അയാളെ വാസു പിണക്കുന്നു. ഇതിനെ ഉമ ചോദ്യം ചെയ്തു. ഉമ ഇറങ്ങിപോയി. ബാബു തള്ളിപ്പറഞ്ഞെങ്കിലും  രാഘവൻ മുതലാളി വാസുവിനോടുള്ള ദേഷ്യത്തിനു വിവാഹം കഴിപ്പിച്ചു. ഇതിനിടയിൽ വാസുവിന്റെ തയ്യൽ കടകത്തുന്നു. വലിയ നഷ്ടം വന്നു. ആരിൽ നിന്നും കടം വാങ്ങാത്ത വാസു ജോലി അന്വേഷിച്ച് നടക്കുന്നു. ബാങ്കർ മേനോന്റെ (ശങ്കരാടി)പുത്രൻ ഒരു ആയയെ വേണമെന്ന് കേട്ട് സീത ആ ജോലി സ്വീകരിക്കുന്നു. രാജു(മാസ്റ്റർ സത്യജിത്) കാരണം സീതയുടെ ഗർഭം അലസുന്നു. ബാങ്കർ മേനോൻ പരിഹാരമായി പതിനായിരം രൂപ നൽകുന്നു. എന്നാൽ വാസു വാങ്ങുന്നില്ല. അതിനിടയിൽ ഗോപി ഹൃദയാഘാതം മൂലം മരിച്ചിട്ടും ഉമ അങ്ങോട്ട് വന്നില്ല. ബാബുവിന്റെ ആർഭാടം കാരണം ഫാക്ടറി കടത്തിലാകുന്നു. ബാങ്കർ മേനോൻ അത് നടത്തിയെടുക്കുന്നു. തൊഴിലാളികൾ ഇളകുന്നു. ബാങ്കർ മേനോൻ എന്തെങ്കിലും ഈട് ചോദിക്കുന്നു. എന്നാൽ പാപ്പരായ മുതലാളിക്ക് ഒന്നുമില്ല. വാസു വാക്കുതന്നാൽ നടപടി നിർത്തിവെക്കാം എന്ന് മേനോൻ. എല്ലാവരും കൂടി വാസുവിന്റെ സമീപിക്കുന്നു. എന്നാൽ ആരിൽ നിന്നും കടമോ ആർക്കും ജാമ്യമോ നിൽക്കില്ലെന്ന് വാസു. നിങ്ങളുടെ പെങ്ങൾ തെണ്ടും എന്ന് ബാങ്കർ. പെങ്ങൾക്കും കുടുംബത്തിനും തന്റെ വീട്ടിൽ താമസിക്കാം. പക്ഷേ ജാമ്യം നിൽക്കില്ലെന്ന് വാസു. മേനോൻ വാസുവിനെ മാനേജർ ആക്കി ഫാക്ടറി തുറക്കുന്നു. 

## താരനിര

## ഗാനങ്ങൾ
*വരികൾ:പി. ഭാസ്കരൻ
*ഈണം:  ജി. ദേവരാജൻ

## അവലംബം

## പുറംകണ്ണികൾ
*  
* 

വർഗ്ഗം:1973-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:പ്രേം നസീർ അഭിനയിച്ച മലയാളചലച്ചിത്രങ്ങൾ
വർഗ്ഗം:ജി. ദേവരാജൻ സംഗീതം നൽകിയ ചലച്ചിത്രങ്ങൾ
വർഗ്ഗം:ഭാസ്കരൻ- ദേവരാജൻ ഗാനങ്ങൾ
വർഗ്ഗം:പി. ഭാസ്കരന്റെ ഗാനങ്ങൾ
വർഗ്ഗം:എ. വിൻസെന്റ് സംവിധാനം ചെയ്ത ചലച്ചിത്രങ്ങൾ
വർഗ്ഗം:തോപ്പിൽ ഭാസി തിരക്കഥയെഴുതിയ ചലച്ചിത്രങ്ങൾ
വർഗ്ഗം:ജി വെങ്കിട്ടരാമൻ ചിത്രസംയോജനം ചെയ്ത ചലച്ചിത്രങ്ങൾ
വർഗ്ഗം:അടൂർ ഭാസി അഭിനയിച്ച മലയാളചലച്ചിത്രങ്ങൾ
വർഗ്ഗം:മീന (പഴയ) അഭിനയിച്ച ചലചിത്രങ്ങൾ
വർഗ്ഗം:ബഹദൂർ അഭിനയിച്ച ചലച്ചിത്രങ്ങൾ
വർഗ്ഗം:രവി നിർമ്മിച്ച ചലച്ചിത്രങ്ങൾ
വർഗ്ഗം:ഭാസി-ബഹദൂർ ജോഡി
കമൽജിത്ത് സിങ് ബാവ

ജൈവവൈവിദ്ധ്യങ്ങളേക്കുറിച്ചുള്ള പ്രബന്ധങ്ങൾക്ക് ലഭിക്കുന്ന "മിസോറി പുരസ്കാരം" ലഭിച്ച ഇന്ത്യൻ ശാസ്ത്രജ്ഞനാണ് **കമൽജിത്ത് സിങ് ബാവ**.

വർഗ്ഗം:ജൈവവൈവിധ്യം
വർഗ്ഗം:ശാസ്ത്രജ്ഞർ
പഞ്ചവടി (ചലച്ചിത്രം)

എം എസ് പ്രൊഡക്ഷൻസിന്റെ ബാനറിൽ വി എം ചാണ്ടി  നിർമ്മിച്ച് ജെ ശശികുമാർ സംവിധാനം ചെയ്ത് 1973ൽ പുറത്തിറങ്ങിയ മലയാളചലച്ചിത്രമാണ് **പഞ്ചവടി**. ഈചിത്രം1970 ജൂലൈ 17-ന്  കേരളത്തിൽ പ്രദർശനം തുടങ്ങി

## അഭിനേതാക്കൾ
*പ്രേം നസീർ
*വിജയശ്രീ
*അടൂർ ഭാസി
*ജോസ് പ്രകാശ്
*ടി.എസ്. മുത്തയ്യ
*രാജകോകില
*മീന
*സാധന
*കെ.പി. ഉമ്മർ
*ശങ്കരാടി	
*വിൻസന്റ്
*ബഹദൂർ
*പറവൂർ ഭരതൻ

## പിന്നണിഗായകർ
*കെ.ജെ. യേശുദാസ് 
*എസ്. ജാനകി 
*പി. ലീല 
*പി. സുശീല
*പി. ജയചന്ദ്രൻ 
*പി. മാധുരി
*എൽ.ആർ. ഈശ്വരി

## ഗാനങ്ങൾ
*ഗാനരചന - ശ്രീകുമാരൻ തമ്പി
*സംഗീതം - എം.കെ. അർജ്ജുനൻ

## അവലംബം

*മുഴുനീള ചലച്ചിത്രം പഞ്ചവടി

വർഗ്ഗം:1973-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:പ്രേം നസീർ അഭിനയിച്ച മലയാളചലച്ചിത്രങ്ങൾ
വർഗ്ഗം:ജെ. ശശികുമാർ സം‌വിധാനം ചെയ്ത ചലച്ചിത്രങ്ങൾ
വർഗ്ഗം:അടൂർ ഭാസി അഭിനയിച്ച മലയാളചലച്ചിത്രങ്ങൾവർഗ്ഗം:വി.പി. കൃഷ്ണൻ ചിത്രസംയോജനം ചെയ്ത ചലച്ചിത്രങ്ങൾ
വർഗ്ഗം:കെ.പി. ഉമ്മർ അഭിനയിച്ച മലയാളചലച്ചിത്രങ്ങൾ
വർഗ്ഗം:ശ്രീകുമാരൻ തമ്പിയുടെ ഗാനങ്ങൾ
വർഗ്ഗം:എം കെ അർജ്ജുനൻ സംഗീതം നൽകിയ ചലച്ചിത്രങ്ങൾ
വർഗ്ഗം:തമ്പി-അർജുനൻ മാസ്റ്റർ ഗാനങ്ങൾ
രക്തപുഷ്പം (ചലച്ചിത്രം)

ഗണേഴ്സ് പിക്ചേർസിന്റെ ബാനറിൽ കെ.പി. കൊട്ടാരക്കര  നിർമ്മിച്ച് ജെ ശശികുമാർ സംവിധാനം ചെയ്ത് 1970ൽ പുറത്തിറങ്ങിയ മലയാളചലച്ചിത്രമാണ് **രക്തപുഷ്പം**. ഈചിത്രം1970 ജൂലൈ 17-ന്  കേരളത്തിൽ പ്രദർശനം തുടങ്ങി.മലയാളചലച്ചിത്രം ഡേറ്റാബേസിൽ നിന്ന്] രക്തപുഷ്പം

## അഭിനേതാക്കൾ
*പ്രേം നസീർ
*അടൂർ ഭാസി
*മോഹൻ ശർമ്മ
*കെ.പി. ഉമ്മർ
*സാധന
*വിജയശ്രീ
*പ്രേമ
*ശങ്കരാടി	

## പിന്നണിഗായകർ
*കെ.ജെ. യേശുദാസ് 
*എസ്. ജാനകി 
*പി. ലീല 
*പി. ജയചന്ദ്രൻ 
*പി. മാധുരി
*സി.ഒ. ആന്റോ

## ഗാനങ്ങൾ
*ഗാനരചന - ശ്രീകുമാരൻ തമ്പി
*സംഗീതം - എം.കെ. അർജ്ജുനൻ

## അവലംബം

## ചലച്ചിത്രംകാണാൻ
* "രക്തപുഷ്പം (1970)''

വർഗ്ഗം:കെ.പി. കൊട്ടാരക്കര തിരക്കഥ എഴുതിയ ചലച്ചിത്രങ്ങൾ
വർഗ്ഗം:കെ.പി. കൊട്ടാരക്കര നിർമ്മിച്ച ചലച്ചിത്രങ്ങൾ
വർഗ്ഗം:1970-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ജെ. ശശികുമാർ സം‌വിധാനം ചെയ്ത ചലച്ചിത്രങ്ങൾ
വർഗ്ഗം:തമ്പി-അർജുനൻ മാസ്റ്റർ ഗാനങ്ങൾ
വർഗ്ഗം:അടൂർ ഭാസി അഭിനയിച്ച മലയാളചലച്ചിത്രങ്ങൾ
വർഗ്ഗം:കെ.പി. ഉമ്മർ അഭിനയിച്ച മലയാളചലച്ചിത്രങ്ങൾ
വർഗ്ഗം:ജി വെങ്കിട്ടരാമൻ ചിത്രസംയോജനം ചെയ്ത ചലച്ചിത്രങ്ങൾ
വർഗ്ഗം:മീന (പഴയ) അഭിനയിച്ച ചലചിത്രങ്ങൾ
വർഗ്ഗം:എം കെ അർജ്ജുനൻ സംഗീതം നൽകിയ ചലച്ചിത്രങ്ങൾ
വർഗ്ഗം:ശങ്കരാടി അഭിനയിച്ച മലയാളചലച്ചിത്രങ്ങൾ
കലിയുഗം (ചലച്ചിത്രം)

മഞ്ഞിലാസിന്റെ ബാനറിൽ എം.ഓ. ജോസഫ് നിർമിച്ച മലയാളചലച്ചിത്രമാണ് **കലിയുഗം**.  വിമലാറിലീസ് വിതരണം ചെയ്ത ഈ ചിത്രം 1973 ഏപ്രിൽ 12-ന് പ്രദർശനം തുടങ്ങി.

## അഭിനേതക്കൾ
*സുധീർ
*അടൂർ ഭാസി
*ജയഭാരതി
*ടി.ആർ. ഓമന
*കെ.പി.എ.സി. ലളിത
*പറവൂർ ഭരതൻ
*ശ്രീലത നമ്പൂതിരി
*ഫിലോമിന
*എസ്.പി. പിള്ള
*മുതുകുളം രാഘവൻ പിള്ള

## പിന്നണിഗായകർ
*കെ.ജെ. യേശുദാസ് 
*പി. ജയചന്ദ്രൻ 
*പി. ലീല 
*പി. മാധുരി 
*അയിരൂർ സദാശിവൻ

## അണിയറയിൽ
*സംവിധാനം - കെ എസ് സേതുമാധവൻ
*നിർമ്മാണം - എം ഒ ജോസഫ്
*ബാനർ -	മഞ്ഞിലാസ്
*കഥ - മുണ്ടൂർ സേതുമാധവൻ
*തിരക്കഥ, സംഭാഷണം - തോപ്പിൽ ഭാസി
*ഗാനരചന - വയലാർ
*സംഗീതം - ജി ദേവരാജൻ
*ഛായാഗ്രഹണം - ബാലു മഹേന്ദ്ര
*ചിത്രസംയോജനം - 	എം എസ് മണി
*കലാസംവിധാനം - 	ജി രാഘവൻ പിള്ള
*പരസ്യകല - എസ് എ നായർ
*വിതരണം - വിമല റിലീസ്

## ഗാനങ്ങൾ
*ഗാനരചന - വയലാർ രാമവർമ്മ
*സംഗീതം - ജി. ദേവരാജൻ

## അവലംബം

## പുറത്തേക്കുള്ള കണ്ണികൾ
*ഇന്റെർനെറ്റ് മൂവി ഡേറ്റാബേസിൽ നിന്ന് കലിയുഗം

വർഗ്ഗം:1973-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ജയഭാരതി അഭിനയിച്ച മലയാളചലച്ചിത്രങ്ങൾ
വർഗ്ഗം:കെ.എസ്. സേതുമാധവൻ സംവിധാനം ചെയ്ത ചലച്ചിത്രങ്ങൾ
വർഗ്ഗം:എം. ഒ ജോസഫ് നിർമ്മിച്ച ചലച്ചിത്രങ്ങൾ
വർഗ്ഗം:എം.എസ്. മണി ചിത്രസംയോജനം നടത്തിയ മലയാളചലച്ചിത്രങ്ങൾ
സെയ്മർ ല്യൂബെറ്റ്സ്കി

പ്രധാനപ്പെട്ട കാറ്റലോഗിംഗ് തത്ത്വജ്ഞനും പ്രമുഖനായ ലൈബ്രേറിയനുമായിരുന്നു **സെയ്മർ ല്യൂബെറ്റ്സ്കി** (1898 ഏപ്രിൽ 28 - 2003 ഏപ്രിൽ 5).

## ജീവചരിത്രം
ബെലാറസിൽ **ഇഷ്മര്യാഹു ല്യൂബെറ്റ്സ്കി** എന്ന പേരിൽ ജനിച്ച അദ്ദേഹം ലൈബ്രറി ഓഫ് കോൺഗ്രസ്സിൽ വർഷങ്ങളോളം പ്രവർത്തിച്ചു. 1927ൽ യുണൈറ്റഡ് സ്റ്റേറ്റ്സിലേയ്ക്കു താമസം മാറ്റും മുൻപ് അദ്ദേഹം ഒരു അദ്ധ്യാപകനായി ജോലി ചെയ്തിരുന്നു. 
അദ്ദേഹത്തിനു ആറു ഭാഷകളിൽ പ്രാവീണ്യമുള്ളയാളായിരുന്നു. ല്യൂബെറ്റ്സ്കി മൂന്നു പ്രശസ്തമായ പുസ്തകങ്ങൾ എഴുതി. അവ കാറ്റലോഗിങ്ങിലും വിവരസംഘാടനത്തിലും ആധുനിക ഗവേഷണത്തിലും വലിയ തോതിലുള്ള പുരോഗതിയുണ്ടാക്കുകയും ഇന്നും വിവരസാങ്കേതികവിദ്യ പോലുള്ള മേഖലകളിൽ സ്വാധീനം ചെലുത്തിവരുന്നുണ്ട്. അദ്ദേഹത്തിന്റെ Cataloging Rules and Principles and Principles of Cataloging എന്നീ പുസ്തകങ്ങളും അദ്ദേഹമെഴുതിയ അനേകം ലേഖനങ്ങളും തന്റെ പ്രവർത്തനമേഖലയിൽ സ്ഥിരപ്രതിഷ്ഠ നേടാൻ അദ്ദേഹത്തെ സഹായിച്ചു. ആധുനിക ഡിജിറ്റൽ വ്യവസ്ഥിതിയിൽ അദ്ദേഹത്തിന്റെ കാറ്റലോഗിങ് തത്ത്വങ്ങൾ കൂടുതൽ കാലത്തിനനുസരിച്ച് പ്രസക്തമായിരിക്കുന്നു. 
അദ്ദേഹത്തിന്റെ അപൂർണ്ണമായ പുസ്തകമായ Code of Cataloging Rules... unfinished draft (1960) ആധുനിക കാറ്റലോഗിങ് പ്രക്രിയയ്ക്ക് അടിസ്ഥാനമായി ഫ്രാൻസിലെ പാരിസിൽ ചേർന്ന International Conference on Cataloging Principles (1961) ൽ അംഗീകരിക്കപ്പെട്ടു.
## അവലംബം

വർഗ്ഗം:1898-ൽ ജനിച്ചവർ
വർഗ്ഗം:ഏപ്രിൽ 28-ന് ജനിച്ചവർ
വർഗ്ഗം:2003-ൽ മരിച്ചവർ
വർഗ്ഗം:ഏപ്രിൽ 5-ന് മരിച്ചവർ
വർഗ്ഗം:ലൈബ്രേറിയന്മാർ
വർഗ്ഗം:ഗ്രന്ഥാലയശാസ്ത്രം
ഇഗ്വാന

സസ്യഭുക്കുകൾ ആയ പല്ലികളുടെ ഒരു ജനുസ്സാണ് **ഇഗ്വാന**. ഭൂമദ്ധ്യരേഖാ പ്രദേശങ്ങളായ മെക്സിക്കോ,മദ്ധ്യ അമേരിക്ക ,പോളിനേഷ്യൻ ദ്വീപുകളായ ഫിജി,ടോംഗ ,വെസ്റ്റ്‌ ഇൻഡീസ് പ്രദേശങ്ങളിൽ ഇവയെ കണ്ടുവരുന്നു. 1768 ൽ ആസ്ത്രിയൻ പ്രകൃതി ശാസ്ത്രജ്ഞൻ ആയ ജോസഫസ് നിക്കൊളാസ് ലോറന്റിയാണു ഈ ജനുസ്സിനെ ആദ്യമായി കണ്ടെത്തിയത്.  ഇവാന (Iwana ) എന്ന വാക്കിൽ നിന്നാണു ഇഗ്വാന എന്ന വാക്ക് ഉണ്ടായത് . ഈ ജനുസ്സിൽ ഉള്ള രണ്ടു ജീവികളാണ്  പച്ച ഇഗ്വാന ( Green Igwana - ശാ.നാ-Igwana Igwana ) യും ലെസ്സർ ആന്റീലിയൻ ഇഗ്വാനയും ( Lesser Antilian Igwana - ശാ.നാ- Iguana delicatissima . 

ഇഗ്വാനിഡെ കുടുംബത്തിലെ എല്ലാ ഉരഗങ്ങളെയും പൊതുവേ ഇഗ്വാന എന്ന പേരിൽ വിളിക്കാറുണ്ട് 

## ഇതും കാണുക
* വെള്ള കേ ഇഗ്വാന
* നീല ഇഗ്വാന
* ക്യൂബൻ ഇഗ്വാന
* അനോളെ

## ചിത്രശാല

## അവലംബം

വർഗ്ഗം:ഉരഗങ്ങൾ
വർഗ്ഗം:ഇഗ്വാനകൾ
ടെലികോൺഫറൻസ്

ഒരു വാർത്താവിനിമയവ്യൂഹത്തിൽ പരസ്പരം ബന്ധിച്ച് തത്സമയം അനേകം വ്യക്തികളും മെഷീനുകളുമായി പരസ്പരം വിദൂരസ്ഥാനങ്ങളിലിരുന്ന് വിവരവിനിമയം നടത്തുന്ന പ്രക്രിയയാണ് **ടെലികോൺഫറൻസ്**. ഓഡിയോ കോൺഫറൻസിങ്, ടെലിഫോൺ കോൺഫറൻസിങ്, ഫോൺ കോൺഫറൻസിങ് എന്നിങ്ങനെയും ഈ പ്രവർത്തനത്തെ വിളിക്കാറുണ്ട്.  താഴെപ്പറയുന്ന ഒന്നോ അതിലധികമോ ഘടകങ്ങൾ ടെലികോൺഫറൻസിങ്ങിനായി വാർത്താവിനിമയ സംവിധാനം നൽകുന്നതാണ്: ശബ്ദം, വീഡിയോ, അല്ലെങ്കിൽ താഴെപ്പറയുന്നവയിൽ ഒന്നോ അതിലധികമോ സംവിധാനങ്ങൾ ഉപയോഗിക്കപ്പെടും; ടെലിഫോൺ, കമ്പ്യൂട്ടർ, ടെലിഗ്രാഫ്, ടെലിടൈപ്പുറൈറ്റർ, റേഡിയോ, ടെലിവിഷൻ തുടങ്ങിയവ.

## അവലംബം


വർഗ്ഗം:വിവരസാങ്കേതികവിദ്യ
വർഗ്ഗം:വാർത്താവിനിമയം
എ. ജെ. ക്രോനിൻ

സ്കോട്ലന്റിലെ നോവലിസ്റ്റും വൈദ്യശാസ്ത്രവിദഗ്ദ്ധനും ആയിരുന്നു **ആർച്ചിബാൾഡ് ജോസഫ് ക്രോനിൻ** (ജീവിതകാലം: 1896 ജൂലൈ 19 – 1981 ജനുവരി 6). അദ്ദേഹത്തിന്റെ ലോകപ്രശസ്തമായ നോവലാണ് ദ സിറ്റാഡൽ. സ്കോട്ട്‌ലൻഡിലുള്ള ഒരു ഖനിക്കടുത്തുള്ള ഗ്രാമത്തിൽ ജീവിച്ച ഒരു ഡോക്ടർ പെട്ടെന്ന് ലണ്ടനിലേയ്ക്ക് തന്റെ ഉദ്യോഗാർത്ഥം താമസം മാറുന്നതും തുടർന്നുള്ള സംഭവങ്ങളും വിവരിക്കുന്നതാണീ നോവൽ. മെഡിക്കൽ എത്തിക്സിനെപ്പറ്റിയുള്ള അന്നത്തെ പുതുമയുള്ള പല ആശയങ്ങളും ജനമനസ്സിലും അധികാരികളിലും എത്തുവാൻ ഈ നോവൽ കാരണമായി. 
## ബാല്യകാലം
ക്രോനിൻ ഡൺബാർട്ടൺ ഷയറിലെ കാർഡ്രൊസ്സിൽ റോസ്ബാങ്ക് കോട്ടേജിൽ ആണു ജനിച്ചത്. മാതാവ്: ജെസ്സി ക്രോനിൻ; പിതാവ്: പാട്രിക് ക്രോനിൻ.
## പുരസ്കാരങ്ങൾ
*National Book Award (U.S.), Favorite Novel of 1937, for The Citadel
## അവലംബം

വർഗ്ഗം:1896-ൽ ജനിച്ചവർ
വർഗ്ഗം:ജൂലൈ 19-ന് ജനിച്ചവർ
വർഗ്ഗം:1981-ൽ മരിച്ചവർ
വർഗ്ഗം:ജനുവരി 6-ന് മരിച്ചവർ
വർഗ്ഗം:നോവലെഴുത്തുകാർ
കേരള ഫിനാൻഷ്യൽ കോർപ്പറേഷൻ

1951-ലെ സ്റ്റേറ്റ് ഫിനാൻഷ്യൽ കോർപറേഷൻസ് ആക്ടിൻ പ്രകാരം രൂപവത്കൃതമായ സ്ഥാപനമാണ് **കേരളാ ഫിനാൻഷ്യൽ കോർപറേഷൻ** അഥവാ **കെ.എഫ്.സി (KFC)** 01/12/1953-ൽ ആരംഭിച്ച ഈ സ്ഥാപനത്തിന്റെ പേര് തുടക്കത്തിൽ *ട്രാവൻകൂർ കൊച്ചിൻ ഫിനാൻഷ്യൽ കോർപറേഷൻ* എന്നായിരുന്നു. 1956-ൽ കേരള സംസ്ഥാനം രൂപീകൃതമായപ്പോൾ സ്ഥാപനത്തിന്റെ പേര് കേരളാ ഫിനാൻഷ്യൽ കോർപറേഷൻ എന്ന് പുന:നാമകരണം ചെയ്തു.

## അവലംബം

## സ്രോതസ്സ്
* കെ.എഫ്.സി വെബ്‌സൈറ്റ്  

വർഗ്ഗം:കേരളത്തിലെ കമ്പനികൾ
വർഗ്ഗം:കേരള സർക്കാർ ഉടമസ്ഥതയിലുള്ള കമ്പനികൾ
വർഗ്ഗം:തിരുവനന്തപുരം ആസ്ഥാനമായുള്ള കമ്പനികൾ
ഹോന്ഥ്-ചില്ലാർ കൂട്ടക്കൊല

1984 ഒക്ടോബർ 31 ന് ഇന്ത്യൻ പ്രധാനമന്ത്രിയായിരുന്ന ഇന്ദിരാ ഗാന്ധിയുടെ വധവുമായി ബന്ധപ്പെട്ട് സിഖ് വംശജർക്കതിരേ ഉണ്ടായ കലാപത്തിൽ  നവംബർ 2ന് ഹരിയാനയിലെ റെവാരി ജില്ലയിലുള്ള ഹോന്ഥ്-ചില്ലാർ എന്ന പ്രദേശത്ത് 32 സിഖുകാർ കോൺഗ്രസ്സ് പ്രവർത്തകരാൽ കൊല്ലപ്പെടുകയുണ്ടായി. ഈ സംഭവമാണ് **ഹോന്ഥ്-ചില്ലാർ കൂട്ടക്കൊല** എന്നറിയപ്പെടുന്നത്. പോലീസുകാർ അക്രമികളെ സഹായിക്കുകയായിരുന്നു എന്ന് സംഭവത്തെക്കുറിച്ചന്വേഷിക്കാൻ രൂപീകരിക്കപ്പെട്ട കമ്മീഷനുകളുടെ പ്രഥമവിവര റിപ്പോർട്ടുകളിൽ പറയുന്നു.  കൂട്ടക്കൊലയിൽ കൊല്ലപ്പെട്ടവരുടെ മൃതശരീരങ്ങൾ മറവുചെയ്ത സ്ഥലം, 2011 ജനുവരിയിൽ കണ്ടെത്തുകയുണ്ടായി.

## പശ്ചാത്തലം
1947 ൽ ഇന്ത്യാ വിഭജനകാലത്ത് പാകിസ്താനിൽ നിന്നും ഇന്ത്യയിലേക്കു കുടിയേറിയ 16 കുടുംബങ്ങൾ താമസിച്ചിരുന്ന ഒരു ഗ്രാമമായിരുന്നു ഹോന്ഥ്. ചില്ലാർ ഗ്രാമത്തിന്റെ പ്രാന്തപ്രദേശത്തുള്ള, കർഷക കുടുംബങ്ങൾ ചെറിയ കൂട്ടമായി താമസിച്ചിരുന്ന ഒരു സ്ഥലം കൂടിയായിരുന്നു ഹോന്ഥ്.

1984 ഒക്ടോബർ 31 ന് ഇന്ത്യൻ പ്രധാനമന്ത്രി ഇന്ദിരാ ഗാന്ധി തന്റെ സുരക്ഷാ ഉദ്യോഗസ്ഥരും, സിഖ് വംശജരുമായ രണ്ടു പേരാൽ വധിക്കപ്പെട്ടു. ഡൽഹിയിൽ ഒരു സിഖു വിരുദ്ധ കലാപം പൊട്ടിപ്പുറപ്പെട്ടു. ചില മുതിർന്ന കോൺഗ്രസ്സു നേതാക്കളുടെ നേതൃത്വത്തിൽ കോൺഗ്രസ്സ് പ്രവർത്തകർ സിഖുകാരെ തിരഞ്ഞുപിടിച്ച് കൊലപ്പെടുത്തി. പോലീസ് അക്രമികൾക്ക് സഹായങ്ങൾ ചെയ്തുകൊടുത്തുവെന്ന് പിന്നീട് ഇതിനെക്കുറിച്ചന്വേഷിച്ച വിവിധ കമ്മീഷനുകൾ കണ്ടെത്തി.
## കൂട്ടക്കൊല
1984 നവംബർ ഒന്നിന്, സിഖ് വംശജർ താമസിക്കുന്ന ഹോന്ഥ് ഗ്രാമം, കോൺഗ്രസ്സ് നേതൃത്വത്തിലുള്ള അക്രമികൾ നശിപ്പിക്കാൻ ശ്രമിച്ചിരുന്നവെങ്കിലും, ഗ്രാമവാസികളുടെ ഒറ്റക്കെട്ടായ എതിർപ്പിനെത്തുടർന്ന് ആ ശ്രമം വിജയിച്ചില്ല. നവംബർ രണ്ടാം തീയതി ഇരുന്നൂറിനു മുകളിൽ ആളുകൾ ഒരു ട്രക്കിലും, ബസ്സിലുമായി ഗ്രാമത്തിൽ വന്നിറങ്ങി. കോൺഗ്രസ്സ് പാർട്ടിക്കനുകൂലമായി മുദ്രാവാക്യങ്ങൾ മുഴക്കിക്കൊണ്ട് ആയുധങ്ങളുമായി അവർ സിഖുകാരെ ആക്രമിക്കാൻ തുടങ്ങി. 31 പേരെ അവർ ക്രൂരമായി മർദ്ദിച്ചു കൊലപ്പെടുത്തുകയും, മൃതദേഹങ്ങൾ കത്തിക്കുകയും ചെയ്തു. സിഖുകാരുടെ, ഗുരുദ്വാരകളും, ആക്രമണത്തിൽ നിന്ന് രക്ഷപ്പെട്ട ഗ്രാമീണർ ഒളിച്ചിരുന്ന ബംഗ്ലാവുകളും ജനക്കൂട്ടം ആക്രമിക്കാൻ തുടങ്ങി. ഈ വീടുകളുടെ മുകളിലൂടെ മണ്ണെണ്ണ ഒഴിച്ച് അതിനു തീവെച്ചു. തീരെ നിവൃത്തിയില്ലാതെ വന്നപ്പോൾ ഗ്രാമീണർ തങ്ങളുടെ ജീവനും സ്വത്തിനും വേണ്ടി തിരിച്ചാക്രമിക്കാൻ തുടങ്ങി. ഈ പ്രത്യാക്രമണത്തിൽ അക്രമികളിലൊരാൾ കൊല്ലപ്പെട്ടു. തുടക്കത്തിൽ ഭയന്ന് ഓടിയ ഗ്രാമീണർ തിരികെ വന്ന് അക്രമികളോടെതിരിടാൻ തുടങ്ങി.

ഗോന്ഥ്-ചില്ലാർ ഗ്രാമത്തിലെ തലവൻ ആയിരുന്ന ധൻപത് സിങിന്റെ പരാതിയിന്മേലാണ് പോലീസ് കേസെടുത്ത് പ്രഥമവിവര റിപ്പോർട്ട് തയ്യാറാക്കിയത്. രാവിലെ ഗ്രാമം നശിപ്പിക്കാനെത്തിയ അക്രമികൾ ഗ്രാമീണരുടെ ചെറുത്തിനില്പുകൊണ്ട് തിരിച്ചുപോയെങ്കിലും, വൈകീട്ട് പ്രതികാരദാഹത്തോടെയാണ് എത്തിയതെന്ന് ഇതിൽ പറയുന്നു. 20 ഓളം മൃതദേഹങ്ങൾ കത്തിക്കരിഞ്ഞതുകൊണ്ട് തിരിച്ചറിയാൻ കഴിഞ്ഞിരുന്നില്ലെന്നും എഫ്.ഐ.ആറിൽ പറയുന്നു.

2011 ജനുവരിയിൽ ഗുർഗാവോണിൽ എൻജിനീയറായിരുന്ന മൻവീന്ദർ സിങ് ആണ് ഹോന്ഥ്-ചില്ലാർ കൂട്ടക്കൊലക്കു ശേഷം മൃതദേഹങ്ങൾ മറവു ചെയ്തിരുന്ന സ്ഥലം അവിചാരിതമായി കണ്ടെത്തിയത്. ഈ സ്ഥലത്തെക്കുറിച്ച് കമ്പനിയിലെ ഒരു ഉദ്യോഗസ്ഥനിൽ നിന്നുമാണ് മൻവിന്ദറിനു വിവരം ലഭിക്കുന്നത്. സിഖ് വിദ്യാർത്ഥി സംഘടനകളുടേയും, സർക്കാരേതിര സംഘടനകളുടേയും സഹായത്തോടെയാണ് മൻവീന്ദർ ഈ വിവരം പുറം ലോകത്തെ അറിയിച്ചത്.

## അവലംബം

വർഗ്ഗം:കൂട്ടക്കൊലകൾ
വർഗ്ഗം:ഇന്ത്യൻ നാഷണൽ കോൺഗ്രസ്
ലൈൻ ദ്വീപുകൾ

ശാന്ത സമുദ്രത്തിലുള്ള പതിനൊന്ന് അടോലുകളാണ് **ലൈൻ ദ്വീപുകൾ** . ഇവയിൽ എട്ട് ദ്വീപുകൾ  കിരീബാസിന്റെ ഭരണത്തിൻ കീഴിലാണ്. ബാക്കിയുള്ളവ യു.എസ്.എയുടേയും. കിരീബാസിന്റെ നിയന്ത്രണത്തിലുള്ള ദ്വീപുകളിലാണ് ലോകത്തിലെ ഏറ്റവും ഉയർന്ന സമയമേഖല ഉള്ളത് -  UTC+14:00.

ലൈൻ ദ്വീപുകളെ ഉത്തര ലൈൻ ദ്വീപുകൾ ,മധ്യലൈൻ ദ്വീപുകൾ, ദക്ഷിണ ലൈൻ ദ്വീപുകൾ  എന്നിങ്ങനെ മൂന്നായി തിരിച്ചിരിക്കുന്നു.  കാരളിൻ,ഫ്ലിന്റ്,വോസ്റ്റോക്ക്,മാൽഡെൻ,സ്റ്റാർബക്ക് എന്നിവയാണ് ദക്ഷിണ ലൈൻ ദ്വീപുകൾ .

## ഭൂമിശാസ്ത്രം
ഉഷ്ണമേഖലയിലെ ആഴം കുറഞ്ഞ സമുദ്ര ഭാഗങ്ങളിൽ കാണുന്ന വലയാകാരങ്ങളായ പവിഴ ദ്വീപുകളെ (coral islands) അടോലുകൾ അല്ലെങ്കിൽ അറ്റോൾ (atoll (pronounced /ˈætɒl/) എന്നു വിളിക്കുന്നു  .  ദക്ഷിണ ലൈൻ ദ്വീപുകളിൽ ജൈവ വൈവിധ്യം വളരെ അധികമാണ്. ഇവിടെയുള്ള കടൽതട്ടിന്റെ  90% പ്രദേശത്തും പവിഴപ്പുറ്റുകൾ കാണാം. നാഷണൽ ജ്യോഗ്രഫിക് നടത്തിയ പര്യവേഷണങ്ങളിൽ ഇവിടെ വച്ച് 325 തരം മത്സ്യങ്ങളെ കണ്ടെത്തിയിട്ടുണ്ട്. സംരക്ഷണത്തിന്റെ ഭാഗമായി ഈ ദ്വീപുകൾക്ക് ചുറ്റുമുള്ള 12 ചതുരശ്ര കിലോമീറ്റർ പ്രദേശത്ത് മത്സ്യബന്ധനം കർശനമായി നിരോധിച്ചിരിക്കുന്നു.

## വെല്ലുവിളികൾ
കാലാവസ്ഥാ വ്യതിയാനം ഇവിടെയുള്ള ജൈവ വൈവിദ്ധ്യത്തിനു പ്രധാന വെല്ലുവിളിയാണ്. അത് പോലെ തന്നെ 
പരിസ്ഥിതി മലിനീകരണം മൂലമുണ്ടാകുന്ന സമുദ്രത്തിലെ വർദ്ധിക്കുന്ന അമ്ലത , ഉയർന്ന ജലനിരപ്പ് , ജലത്തിന്റെ ഉയരുന്ന താപനില തുടങ്ങിയവയും ഇവിടത്തെ വന്യമായ  ജൈവ വൈവിധ്യത്തെ അന്യമാക്കുന്നു. 

## അവലംബം

## പുറത്തേയ്ക്കുള്ള കണ്ണികൾ

വർഗ്ഗം:ശാന്തസമുദ്രത്തിലെ ദ്വീപസമൂഹങ്ങൾ
വർഗ്ഗം:ഓഷ്യാനിയയിലെ ദ്വീപുകൾ
വർഗ്ഗം:തർക്കപ്രദേശങ്ങൾ
വർഗ്ഗം:വിഭജിത പ്രദേശങ്ങൾ
വർഗ്ഗം:മൈക്രോനേഷ്യ
കാപാലിക

യുണൈറ്റഡ് മൂവീസിന്റെ ബാനറിൽ സി.പി. ശ്രീധരൻ, അപ്പു നയർ, കെ.വി. നായർ എന്നിവർ കൂട്ടായി അവതരിപ്പിച്ച മലയാളചലച്ചിത്രമാണ് **കാപാലിക**.  സെൻട്രൽ പിക്ചേഴ്സ് വിതരണം ചെയ്ത ഈ ചിത്രം 1973 നവംബർ 09-ന് പ്രദർശനം തുടങ്ങി.

## അഭിനേതാക്കൾ
*ഷീല
*അടൂർ ഭാസി	
*ജോസ് പ്രകാശ്	
*നമ്പിയത്ത്	
*എൻ.എൻ. പിള്ള
*എ. മാധവൻ	
*ബഹദൂർ	
*കെ.പി. ഉമ്മർ	
*കുതിരവട്ടം പപ്പു
*മധു മേനോൻ	
*മാത്യു പ്ലാത്തോട്ടം	
*എൻ. ഗോവിന്ദൻകുട്ടി	
*ഓമന
*പറവൂർ ഭരതൻ	
*ഫിലോമിന 	
*റാണി ചന്ദ്ര 
*വീരൻ
*വിജയരാഘവൻ

## പിന്നണിഗായകർ
*കെ.ജെ. യേശുദാസ് 
*പി. സുശീല 
*എൻ. ഗോപാലകൃഷ്ണൻ

## അണിയറയിൽ
*സംവിധാനം - ക്രോസ്സ്ബെൽറ്റ് മണി
*ബാനർ - യുണൈറ്റഡ് മൂവീസ്
*കഥ, തിരക്കഥ, സംഭാഷണം - എൻ എൻ പിള്ള
*ഗാനരചന - വയലാർ, എൻ എൻ പിള്ള
*സംഗീതം - ആർ കെ ശേഖർ
*ഛായാഗ്രഹണം - ബി എൻ ഹരിദാസ്‌
*ചിത്രസംയോജനം - 	വി ചക്രപാണി
*കലാസംവിധാനം - 	എസ് കൊന്നനാട്ട്
*പരസ്യകല - എസ് എ നായർ
*വിതരണം - സെൻട്രൽ പിക്‌ചേഴ്‌സ്

## ഗാനങ്ങൾ
*ഗാനരചന - വയലാർ, എൻ.എൻ. പിള്ള
*സംഗീതം - ആർ.കെ. ശേഖർ

## അവലംബം

## പുറത്തേക്കുള്ള കണ്ണികൾ
*മലയാളം മൂവി ആൻഡ് മ്യൂസിക് ഡേറ്റബേസിൽ നിന്ന് കാപാലിക
*ഇന്റെർനെറ്റ് മൂവി ഡേറ്റാബേസിൽ നിന്ന് കാപാലിക

വർഗ്ഗം:1973-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ഷീല അഭിനയിച്ച മലയാളചലച്ചിത്രങ്ങൾ
വർഗ്ഗം:കെ.പി. ഉമ്മർ അഭിനയിച്ച മലയാളചലച്ചിത്രങ്ങൾ
ജെമൈൻ ഗ്രിയർ

ഓസ്ട്രിയൻ പണ്ഡിതയും എഴുത്തുകാരിയും ഇരുപതാം നൂറ്റാണ്ടിലെ പ്രമുഖ ഫെമിനിസ്റ്റ് ശബ്ധങ്ങളിൽ ഒരാളുമാണ് **ജെമൈൻ ഗ്രിയർ**. അവരുടെ ഏറെ വായിക്കപ്പെട്ട ഗ്രന്ഥമാണ് 1970-ൽ പുറത്തിറങ്ങിയ ***ദ ഫീമെയിൽ യൂനക്***- പ്രശംസകളും അതേ പോലെ വിമർശനങ്ങളും ഏറ്റുവാങ്ങിയ ഈ ഗ്രന്ഥം പുറത്തിറങ്ങിയ വേളയിൽ ഒരു വിവാദ കൊടുങ്കാറ്റ് തന്നെ സൃഷ്ടിച്ചു. ദ് പൊളിറ്റിക്സ് ഒവ് ഹ്യൂമൻ ഫെർട്ടിലിറ്റി, ഷേക്സ്പിയേഴ്സ് വൈഫ് എന്നിവയാണ് മറ്റു പ്രധാന കൃതികൾ.

ഗ്രിയറിന്റെ അഭിപ്രായത്തിൽ പുരുഷനുമായി തുല്യയാവുകയല്ല അവരുടെ ലക്ഷ്യം. സ്ത്രീക്ക് അവളുടെതായ ശരീരവും ലൈംഗികതയുമുണ്ട്. അതിൽ നിന്നും വേറിട്ടൊരു അസ്തിത്വം അവൾക്കില്ല. പുരുഷകേന്ദ്രീകൃതമായ നമ്മുടെ സമൂഹം സ്ത്രീകളെ സ്വന്തം ശരീരത്തെ അപകർഷതയോടെ കാണാൻ പഠിപ്പിക്കുന്നു. അവളുടെ ലൈംഗികതയെ അവളിൽ നിന്നും മുറിച്ചുമാറ്റിയിരിക്കുന്നു. പാടങ്ങളിലും മറ്റും പണിയെടുക്കുന്ന മൃഗങ്ങളെപ്പോലെ ഷണ്ഡീകരിക്കപ്പെട്ടിരുന്നു. സ്വന്തം ലൈംഗികതയെ തിരിച്ചു പിടിക്കാൻ അവർ സ്ത്രീജനങ്ങളോട് ആഹ്വാനം ചെയ്യുന്നു.

## ആദ്യകാല ജീവിതം
1939-ൽ മെൽബണിലാണ് ഗ്രിയറിന്റെ ജനനം.

## ദ ഫീമെയിൽ യൂനക്
1970 ലാണ് ദ ഫീമെയിൽ യൂനക് പ്രസിദ്ധീകരിച്ചത്.

## അവലംബം

വർഗ്ഗം:ഫെമിനിസ്റ്റ് എഴുത്തുകാർ
വർഗ്ഗം:ഫെമിനിസ്റ്റ് ചിന്തകർ
വർഗ്ഗം:1939-ൽ ജനിച്ചവർ
വർഗ്ഗം:ജനുവരി 29-ന് ജനിച്ചവർ
വർഗ്ഗം:ജീവിച്ചിരിക്കുന്നവർ
ബിൽ മാർ

ഒരു അമേരിക്കൻ സ്റ്റാൻഡ് അപ് കൊമേഡിയനും,ടെലിവിഷൻ അവതാരകനും സറ്റയറിസ്റ്റുമാണ് **ബിൽ മാർ**.(/ mɑːr /; ജനനം ജനുവരി 20, 1956) എച് ബി ഒ യിൽ റിയൽ റ്റൈം വിത് ബിൽ മാർ എന്ന റ്റെലിവിഷൻ പരിപാടിയുടെ അവതാരകനാണ്. മുൻപ് അദ്ദേഹം അവതാരകനായിരുന്ന കോമഡി സെന്റ്രലിലും ABC ചാനലിലും സംപ്രേഷണം ചെയ്തിരുന്ന പൊളിറ്റിക്കലി ഇൻകറെക്റ്റ് എന്ന ടൊക് ഷോ യും വൻ വിജയമായിരുന്നു.
## അവലംബം

വർഗ്ഗം:ടെലിവിഷൻ അവതാരകർ
വർഗ്ഗം:1956-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:മത വിമർശകർ
വർഗ്ഗം:നിരീശ്വരവാദ പ്രവർത്തകർ
വർഗ്ഗം:അമേരിക്കൻ നിരീശ്വരവാദികൾ
വർഗ്ഗം:അമേരിക്കൻ അജ്ഞേയതാവാദികൾ
വർഗ്ഗം:അമേരിക്കൻ സന്ദേഹവാദികൾ
സുരഭി ലക്ഷ്മി

മലയാളത്തിലെ ഒരു ചലച്ചിത്ര/ടെലിവിഷൻ/നാടക അഭിനേത്രിയാണു **സുരഭി ലക്ഷ്മി**. മികച്ച നടിക്കുള്ള 2016-ലെ ദേശീയ ചലച്ചിത്രപുരസ്കാരം  സുരഭിക്ക് ലഭിച്ചു. ഇരുപതിലേറെ മലയാളചലച്ചിത്രങ്ങളിൽ വേഷമിട്ടിട്ടുണ്ട്. *കഥയിലെ രാജകുമാരി* എന്ന ടെലിവിഷൻ പരമ്പരയിലും ഏതാനും പരസ്യചിത്രങ്ങളിലും പ്രത്യക്ഷപ്പെട്ടിട്ടുള്ള ഇവർ മീഡിയാ വൺ ചാനലിൽ പ്രക്ഷേപണം പ്രക്ഷേപണം ചെയ്ത് എം80 മൂസ എന്ന ഹാസ്യപരമ്പരയിലെ ഒരു മുഖ്യകഥാപാത്രമായ പാത്തുമ്മ എന്ന വേഷത്തിലൂടെയുമാണ് ജനപ്രീതിയാർജിക്കുന്നത്. എറണാകുളം പ്രസ് ക്ലബ്ബിൽ വാർത്താസമ്മേളനത്തിന് ബുള്ളറ്റ് മോട്ടോർസൈക്കിൾ ഓടിച്ച്  കോഴിക്കോട്ടുനിന്നും വന്ന സുരഭിയുടെ ചിത്രങ്ങൾ മാധ്യമങ്ങളിൽ വാർത്തയായിരുന്നു. 

സുവർണ തിയേറ്റേഴ്സിന്റെ *യക്ഷിക്കഥകളും നാട്ടുവർത്തമാനങ്ങളും* എന്ന നാടകത്തിലെ അഭിനയത്തിനു 2010 ലും കെ. വിനോദ്കുമാർ വളാഞ്ചേരി സംവിധാനം ചെയ്ത *ബോംബെ ടെയ്‌ലേഴ്‌സ്* എന്ന നാടകത്തിലെ അഭിനയത്തിനു 2016&nbsp; ലും&nbsp; സുരഭിക്ക് മികച്ച നടിക്കുള്ള  കേരള സംഗീതനാടക അക്കാദമി പുരസ്കാരം ലഭിച്ചു . അബുദാബി തിയേറ്റർ ഫെസ്റ്റിലും മികച്ച നടിയ്ക്കുള്ള പുരസ്കാരം നേടിയിട്ടുണ്ട്.2016ൽ മിന്നാമിനുങ്ങ് എന്ന ചിത്രത്തിലെ അഭിനയത്തിനു മികച്ച നടിക്കുള്ള  ദേശീയ അവാർഡ് ലഭിച്ചു.

കോഴിക്കോട് ജില്ലയിലെ നരിക്കുനി സ്വദേശിനിയായ സുരഭി വടകര വൊക്കേഷണൽ ഹയർ സെക്കണ്ടറി സ്കൂളിൽ നിന്നാണു സ്കൂൾ വിദ്യാഭ്യാസം പൂർത്തിയാക്കിയത്. അതിനു ശേഷം കാലടി ശ്രീശങ്കര സർവകലാശാലയിൽ നിന്നും ഭരതനാട്യത്തിൽ ഒന്നാം റാങ്കോടെ ബിരുദവും പിന്നീട് തിയേറ്റർ ആർട്സിൽ ഒന്നാം റാങ്കോടെ   ബിരുദാനന്തരബിരുദവും നേടിയിട്ടുണ്ട്... അച്ഛൻ കെ.പി. ആണ്ടി, അമ്മ രാധ.

## മലയാള സിനിമകൾ

* ഇരുവഴി തിരിയുന്നിടം - 2015
* മിന്നാമിനുങ്ങ് - 2016
* തിരക്കഥ
* ഗുൽമോഹർ
* കുമാരി -2022
* അജയൻ്റെ രണ്ടാം മോഷണം -2024
*

## പുരസ്കാരങ്ങൾ
* കെ. വിനോദ്കുമാർ വളാഞ്ചേരി സംവിധാനം ചെയ്ത 'ബോംബെ ടെയ്‌ലേഴ്‌സ് എന്ന നാടകത്തിലെ അഭിനയത്തിന് കേരളാ സംഗീത നാടക അക്കാദമി സംഘടിപ്പിച്ച സംസ്‌ഥാന അമച്വർ നാടക മത്സരത്തിൽ മികച്ച നടിക്കുള്ള പുരസ്കാരം - 2016
* മിന്നാമിനുങ്ങ് എന്ന ചലച്ചിത്രത്തിലെ അഭിനയത്തിന് മികച്ച നടിക്കുള്ള ദേശീയ ചലച്ചിത്ര പുരസ്കാരം - 2016
*മിന്നാമിനുങ്ങ് എന്ന ചലച്ചിത്രത്തിലെ അഭിനയത്തിന് സംസ്ഥാന ചലച്ചിത്ര പുരസ്കാരത്തിൽ പ്രത്യേക ജൂറി പരാമർശം - 2016
*  യക്ഷിക്കഥകളും നാട്ടുവർത്തമാനങ്ങളും എന്ന നാടകത്തിലെ അഭിനയത്തിന് മികച്ച നാടകനടിക്കുളള സംഗീത നാടക അക്കാദമിയുടെ സംസ്ഥാന അവാർ‍ഡ് - 2010

## അവലംബം

വർഗ്ഗം:മലയാളചലച്ചിത്രനടിമാർ
വർഗ്ഗം:മികച്ച നടിക്കുള്ള കേരള സംഗീത നാടക അക്കാദമി പുരസ്കാരം ലഭിച്ചവർ
വർഗ്ഗം:മികച്ച നടിക്കുള്ള ദേശീയ ചലച്ചിത്രപുരസ്കാരം ലഭിച്ചവർ
വർഗ്ഗം:മലയാളനാടകനടിമാർ
വർഗ്ഗം:1986-ൽ ജനിച്ചവർ